ΑΡ-ΡΑΧΕΙΚ ΑΛ-ΜΑΧΤΟΥΜ Το Σφραγισμένο Νέκταρ (ΤΟΜΟΣ 1 & 2) - PDF\nΑΡ-ΡΑΧΕΙΚ ΑΛ-ΜΑΧΤΟΥΜ Το Σφραγισμένο Νέκταρ (ΤΟΜΟΣ 1 & 2)\nDownload "ΑΡ-ΡΑΧΕΙΚ ΑΛ-ΜΑΧΤΟΥΜ Το Σφραγισμένο Νέκταρ (ΤΟΜΟΣ 1 & 2)"\n1 ΑΡ-ΡΑΧΕΙΚ ΑΛ-ΜΑΧΤΟΥΜ Το Σφραγισμένο Νέκταρ (ΤΟΜΟΣ 1 & 2) [ يوناين Greek ] Ελληνικά Σαφέι Αρ-Ραχμάν Αλ-Μουμπαρακφούρι Μετάφραση : EUROPEAN ISLAMIC RESEARCH CENTER (EIRC) & Ρηγάλος Κωνσταντίνος Επιμέλεια : Τσεκούρα Βίβιαν & Άχμαντ Αλ- Αμίρ\n2 الرحيق املختوم [ حبث يف السرية انلبوية ] «باللغة ايلونانية» صيف الرمحن املباركفوري ترمجة: املركز األورويب لدلراسات اإلسالمية & رجيالوس كونستادينوس مراجعة: أمحد األمري & تساكورا فيفيان\n3 ΟΙ ΑΡΑΒΕΣ Γεωγραφία και Έθνος Διακυβέρνηση και Οικονομία Θρησκεία και Κοινωνία ΟΙ ΑΡΑΒΙΚΕΣ ΦΥΛΕΣ ΚΑΙ Ο ΤΟΠΟΣ ΠΟΥ ΖΟΥΣΑΝ Η Προφητική Σείρα [η ιστορία της ζωής του Προφήτη Μωχάμμαντ (το Έλεος Του Αλλά(χ) και ειρήνη σ αυτόν)] αντιπροσωπεύει το Μήνυμα που ο Προφήτης μετέδωσε στους ανθρώπους, με τα λόγια, αλλά και με τις πράξεις, την καθοδήγηση, και τη συμπεριφορά του. Ο Προφήτης ανέτρεψε όλα τα δεδομένα της ζωής: αντικατέστησε το κακό με το καλό, έβγαλε τους ανθρώπους από το σκοτάδι στο φως, αντικατέστησε τη λατρεία των δούλων (Του Αλλά(χ)), με τη λατρεία Του Θεού των δούλων (Του Αλλά(χ)), αλλάζοντας τον ρου της ιστορίας και τη ζωή των ανθρώπων σε όλον τον κόσμο. Δε μπορούμε να αντιληφθούμε πλήρως αυτήν την εκπληκτική εικόνα, παρά μόνο αν συγκρίνουμε μεταξύ των συνθηκών που επικρατούσαν πριν απ αυτόν, και του πώς αυτές άλλαξαν μετά από αυτόν. Κάτι τέτοιο απαιτεί μια συνοπτική παρουσίαση της ιστορίας των λαών των Αράβων, του πώς αυτοί οι λαοί αναπτύχθηκαν πριν το Ισλάμ, της ιστορίας των κυβερνήσεων, του τρόπου λειτουργίας των φυλών που 3\n4 κυριαρχούσαν στην εποχή πριν τον ερχομό του Προφήτη, καθώς και εικόνων από τις άλλες θρησκείες, τις πεποιθήσεις, τις παραδόσεις και τα έθιμα, την οικονομική, πολιτική και κοινωνική κατάσταση. Όλα αυτά τα συμπεριλάβαμε στο πρώτο κεφάλαιο του βιβλίου, που ακολουθεί. Τοποθεσία των Αράβων: Γλωσσολογικά, η λέξη «Άραμπ (Άραβας)» σημαίνει ερημώδης και άγονη γη, χωρίς σχεδόν καθόλου νερό και δέντρα. Από την αυγή της Ιστορίας, η Αραβική χερσόνησος και οι άνθρωποι που την κατοικούν αποκαλούνται έτσι. Η Αραβική χερσόνησος περικλείεται δυτικά από την Ερυθρά Θάλασσα και από τη χερσόνησο του Σινά, ανατολικά από τον Αραβικό Κόλπο, νότια από την Αραβική Θάλασσα, που είναι ένα κομμάτι του Ινδικού Ωκεανού, και βόρια από το Λεβάντες (=Αλ-Σαμ / ένας γεωγραφικός όρος που περιλαμβάνει την Συρία, την Κύπρο, την Παλαιστίνη, τον Λίβανο, την Ιορδανία και ένα μέρος από τη χερσόνησο του Σινά / παλαιά Συρία) και ένα κομμάτι του Ιράκ. Η περιοχή υπολογίζεται από 1 έως 1,25 εκατομμύρια τετραγωνικά μίλια. Λόγω της γεωγραφικής της θέσης, η χερσόνησος πάντα κατείχε μεγάλη σημασία. Όσον αφορά το εσωτερικό της, αποτελείται κατά κύριο λόγο από ερήμους και αμμώδεις περιοχές, που την έχουν καταστήσει δυσπρόσιτη σε ξένους και εισβολείς, και έχει εξασφαλίσει στους κατοίκους της 4\n5 απόλυτη ελευθερία και ανεξαρτησία ανά τους αιώνες, παρά τη γειτονική παρουσία δύο μεγάλων αυτοκρατοριών. Από την άλλη πλευρά, ο χώρος γύρω από αυτήν, την έκανε να είναι το κέντρο του παλαιού κόσμου και της παρείχε δεσμούς από την ξηρά και τη θάλασσα προς όλα τα έθνη της εποχής. Χάρη στη στρατηγική της θέση η Αραβική χερσόνησος ήταν εμπορικό, πολιτιστικό, θρησκευτικό και καλλιτεχνικό κέντρο. Αραβικά φύλα: Τα Αραβικά γένη διαιρέθηκαν ανάλογα με την καταγωγή τους σε τρείς ομάδες: Αφανισμένοι Άραβες: Οι αρχαίοι Άραβες, που λίγα είναι γνωστά για την ιστορία τους, μερικοί από τους οποίους ήταν οι Άντ, οι Θαμούντ, οι Τάσαμ, οι Τζαντείς, οι Εμλάκ, και άλλοι. Καθαροί (Γνήσιοι) Άραβες: Ήταν απόγονοι του Γιάστζουμπ μπιν Γιά ρουμπ μπιν Καχτάν. Αποκαλούνταν επίσης Καχτανιανοί Άραβες. Αραβοποιημένοι Άραβες: Οι οποίοι ήταν απόγονοι του Προφήτη Ισμαήλ (ειρήνη σε αυτόν) και αποκαλούνταν Αντνανιανοί Άραβες. 5\n6 Οι Καθαροί (Γνήσιοι) Άραβες ο λαός του Καχτάναρχικά ζούσαν στην Υεμένη και αποτελούνταν από πολλές φυλές, δύο από τις οποίες ήταν πολύ γνωστές: 1. Οι Χίμγιαρ μπιν Σαμπά (Σαββά): Οι πιο διάσημες από τις φυλές των Χίμγιαρ ήταν οι Ζαϊντ Αλ-Τζαμχούρ, οι Κουντά α και οι Σακάσικ. 2. Οι Καχλάν μπιν Σαμπά : Οι πιο διάσημες από τις φυλές των Καχλάν ήταν οι Χαμντάν, οι Ανμάρ, οι Τάι, οι Μούδχιτζ, οι Κίνντα, οι Λακχμ, οι Τζουντάμ, οι Άζντ, οι Άους, οι Χάζρατζ και οι απόγονοι των Τζάφνα των βασιλέων του Λεβάντες (της παλαιάς Συρίας) που είναι γνωστοί ως Ααλ-Γασσάν. Τα φύλα Καχλάν μετανάστευσαν από την Υεμένη για να κατοικίσουν σε διάφορα μέρη της Αραβικής Χερσονήσου πριν από τη Μεγάλη Πλημμύρα (Σάιλ Αλ- Αριμ), εξ αιτίας της πτώσης του εμπορίου κάτω από την πίεση και την κυριαρχία των Ρωμαίων σε διαδρομές και της ξηράς και της θάλασσας έπειτα από την κατάκτηση της Αιγύπτου και του Λεβάντες (παλαιά Συρία) από τους Ρωμαίους. Φυσικά, ο ανταγωνισμός μεταξύ των Καχλάν και των Χίμγιαρ οδήγησε στην εξόντωση των πρώτων και την εγκατάσταση των δευτέρων στην Υεμένη. Τα μεταναστευτικά φύλα των Καχλάν μπορούν να διαιρεθούν σε τέσσερις ομάδες: 6\n7 1- Τους Άζντ: οι οποίοι υπό την καθοδήγηση του Ιμράν μπιν Αμρ Μουζαϊκιγιά, περιπλανήθηκαν στην Υεμένη, έστειλαν πιονιέρους και τελικά κατευθύνθηκαν ανατολικά και βόρεια. Οι πληροφορίες για τη μετανάστευσή τους μπορούν να συνοψιστούν ως εξής: Ο Ιμράν μπιν Αμρ Μουζαϊκιγιά και οι απόγονοί του κατευθύνθηκαν προς το Ουμάν όπου ίδρυσαν τη φυλή Άζντ του Ουμάν. Οι Μπανού Νασρ μπιν Αλ-Άζντ (οι απόγονοι του Νασρ) κατευθύνθηκαν προς την Τουχάμα όπου ίδρυσαν τη φυλή Άζντ του Σάνου α. Ο Θά λαμπα μπιν Αμρ Μουζαϊκιγιά κατευθύνθηκε προς το Αλ-Χιτζάζ. Ο Χάριθα μπιν Αμρ, γνωστός ως Χουζά α, περιπλανήθηκε με τους απογόνους του στο Χιτζάζ μέχρι που έφτασαν στο Μαρ Αζ-Ζαχράν. Αργότερα, κατοίκισαν στη Μέκκα, αφού έδιωξαν το λαό της, τη φυλή των Τζούρχουμ. Ο Τζάφνα μπιν Αμρ και η οικογένειά του κατευθύνθηκαν προς το Λεβάντες (παλαιά Συρία) όπου εγκαταστάθηκαν και ίδρυσαν το βασίλειο του Γασσάν που πήρε το όνομά του από μια Πηγή νερού, στο Χιτζάζ, όπου είχαν σταματήσει καθώς πήγαιναν στο Λεβάντες (παλαιά Συρία). 2.Τους Λακχμ και τους Τζουντάμ: από τους οποίους προερχόταν ο Νασρ μπιν Ραμπί α, πατέρας των Μανάδιρα, Βασιλέων της Χίρα. 7\n8 3.Τους Μπανού Τάι : Που επίσης μετανάστευσαν προς το βορρά για να εγκατασταθούν κοντά στα λεγόμενα Όρη Άγα και Σάλμα που συνεπώς ονομάστηκαν όρη Τάι. 4. Τους Κίνντα: Που εγκαταστάθηκαν στο Μπαχρέιν αλλά εξορίστηκαν στο Χαντραμάουτ και από εκεί στο Νατζντ όπου δημιούργησαν μια δυνατή κυβέρνηση, αλλά όχι για πολύ καιρό, γιατί γρήγορα όλη η φυλή εξανεμίστηκε. Άλλη μια φυλή των Χίμγιαρ, γνωστή ως Κουντά α, επίσης έφυγε από την Υεμένη και κατοίκισε της ημιέρημο Ασ-Σαμάουα στα σύνορα του Ιράκ. Οι Αραβοποιημένοι Άραβες είναι τόσο παλιοί όσο ο πρόγονός τους, Ιμπραχήμ (Αβραάμ) και κατάγονται από μια πόλη που λέγεται Αρ κοντά στην Κούφα στη δυτική όχθη του Ευφράτη στο Ιράκ. Ανασκαφές έφεραν στο φως πολλές λεπτομέρειες για την πόλη, την οικογένεια του Ιμπραχήμ (Αβραάμ), καθώς επίσης και για τις επικρατούσες θρησκείες και τις κοινωνικές συνθήκες. Είναι γνωστό ότι ο Ιμπραχήμ (Αβραάμ) έφυγε από την Αρ για την Χαράν και έπειτα για την Παλαιστίνη, την οποία χρησιμοποίησε ως βάση για τη διάδοση του Μηνύματός του. Περιπλανήθηκε σε όλη την περιοχή. Όταν πήγε στην Αίγυπτο, ο Φαραώ προσπάθησε να κάνει κακό στη γυναίκα του, τη Σάρα, αλλά Ο Αλλά(χ) την έσωσε και το κακόβουλο σχέδιο του Φαραώ στράφηκε εναντίον του ίδιου. Ο Φαραώ συνειδητοποίησε λοιπόν το δυνατό δεσμό της με Τον 8\n9 Αλλά(χ) και, σαν αναγνώριση της εύνοιάς της, ή από φόβο για Τον Αλλά(χ), παρέδωσε την Άγαρ στις υπηρεσίες της Σάρα, αλλά η Σάρα την έδωσε στον Ιμπραχήμ (Αβραάμ) ως σύζυγο. Ο Ιμπραχήμ (Αβραάμ) επέστρεψε στην Παλαιστίνη όπου η Άγαρ γέννησε τον Ισμαήλ. Η Σάρα ζήλεψε τόσο πολύ την Άγαρ που ανάγκασε τον Ιμπραχήμ (Αβραάμ) να διώξει αυτήν και το παιδί της. Εκείνος τους έστειλε σε μια άγονη κοιλάδα, σε ένα λόφο στο Χιτζάζ, κοντά στον Ιερό Οίκο στη Μέκκα, όπου ούτε άνθρωποι ούτε νερό ήταν κοντά, και επέστρεψε στην Παλαιστίνη αφήνοντας στη γυναίκα και το παιδί του μια δερμάτινη τσάντα με μερικούς χουρμάδες και λίγο νερό. Όχι πολύ αργότερα, τούς τελείωσε και το νερό και το φαγητό, αλλά χάρη στην εύνοια του Αλλά(χ) η Άγαρ είδε έναν άγγελο που κτύπησε τα φτερά του στη γη και ξεπετάχθηκε μπροστά τους νερό και έτσι μπόρεσαν να ζήσουν και να κατοικήσουν εκεί. Όλη η ιστορία της Πηγής Ζάμζαμ είναι ήδη γνωστή σε όλους. (βλ. Σαχίχ Αλ-Μπουχάρι). Άλλη μια φυλή της Υεμένης -του Τζούρχουμ του Δεύτερου- ήρθε και έζησε στη Μέκκα με την άδεια της Άγαρ. Είχε λεχθεί ότι προηγουμένως ζούσαν στις κοιλάδες κοντά στη Μέκκα. Αναφέρεται στο Σαχίχ Αλ-Μπουχάρι ότι αυτή η φυλή ήρθε στη Μέκκα πριν μεγαλώσει λίγο ο Ισμαήλ και περνούσαν συχνά μέσα από αυτήν την κοιλάδα, πολύ καιρό πριν από αυτό το γεγονός. 9\n10 Ο Ιμπραχήμ (Αβραάμ) κάθε τόσο πήγαινε στη Μέκκα να επισκεφτεί τη γυναίκα και το γιο του. Το πόσα ταξίδια έκανε παραμένει άγνωστο, αλλά αυθεντικές ιστορικές πηγές μιλούν για τέσσερα: (1) Ο Αλλά(χ), Ο Ύψιστος, είπε στο Ιερό Κοράνι ότι έδειξε στον Ιμπραχήμ (Αβραάμ), στον ύπνο του, ένα όραμα ότι έσφαξε το γιο του τον Ισμαήλ και έτσι ο Ιμπραχήμ (Αβραάμ) αποφάσισε να ακολουθήσει την Εντολή Του.: Και του δώσαμε το χαρμόσυνο νέο ενός μακρόθυμου, πράου παιδιού. Και όταν (ο γιός του) έφτασε στην ηλικία να τον βοηθήσει (τον πατέρα του) και να προχωρήσει μαζί του, του είπε: - Γιε μου, είδα στον ύπνο μου πως σε σφάζω (σε θυσιάζω στο όνομα Του Αλλά(χ)). Κοίταξε τώρα τι πιστεύεις (Ποια είναι η γνώμη σου); - Είπε: -Ω, πατέρα, κάνε ό,τι διατάχτηκες (από τον Αλλά(χ)). Θα με βρεις, Ινσά Αλλά(χ) (αν θελήσει ο Αλλά(χ)), να ανήκω στους Ασ-Σάμπρειν (υπομονετικούς - υπάκουους). Και όταν και οι δύο υποτάχτηκαν στο θέλημα του Αλλά(χ) και (ο Αβραάμ) τον είχε βάλει με το μέτωπο καταγής, του φωνάξαμε: - Ω Αβραάμ, εκπλήρωσες το όραμά σου. Έτσι εμείς ανταμείβουμε τους Αλ-Μουχσενείν (αγαθοεργούς - που εκτελούν τις Εντολές Μας). Στ αλήθεια, αυτή ήταν πράγματι η ολοφάνερη (η πιο δύσκολη) δοκιμασία. Και τον 10\n11 σώσαμε εξαγοράζοντάς τον με μία μεγάλη θυσία (ένα μεγάλο κριάρι). (Κοράνι 37: ). Αναφέρεται στη Γένεση ότι ο Ισμαήλ ήταν δεκατρία χρόνια μεγαλύτερος από τον αδελφό του, Ισαάκ. Η ακολουθία της ιστορίας της θυσίας δείχνει ότι στην πραγματικότητα έγινε πριν από τη γέννηση του Ισαάκ, και ότι η Υπόσχεση Του Αλλά(χ) να δώσει στον Ιμπραχήμ (Αβραάμ) ένα δεύτερο γιο, τον Ισαάκ, έγινε μετά από τη διήγηση ολόκληρης της ιστορίας. Αυτή η ιστορία μιλάει για ένα τουλάχιστον ταξίδι πριν ο Ισμαήλ να γίνει νεαρός. Ο Αλ-Μπουχάρι αναφέρει ότι ο Ιμπν Αμπάς ανέφερε τα υπόλοιπα τρία ταξίδια, που συνοψίζονται ως εξής: (2) Όταν ο Ισμαήλ έγινε νεαρός, έμαθε Αραβικά από τη φυλή Τζούρχουμ, που τον αγαπούσαν και τον θαύμαζαν πολύ και του έδωσαν μία από τις γυναίκες τους για σύζυγο, λίγο πριν το θάνατο της μητέρας του. Θέλοντας να ξαναδεί τη γυναίκα και το γιο του, ο Ιμπραχήμ (Αβραάμ) ήρθε στη Μέκκα, μετά το γάμο του Ισμαήλ, αλλά δεν τον βρήκε στο σπίτι. Ρώτησε τη γυναίκα του για το σύζυγό της και πως περνούσαν. Αυτή παραπονέθηκε για φτώχεια και αυτός της είπε να πει στον Ισμαήλ να αλλάξει το χαλάκι της πόρτας του. Ο Ισμαήλ κατάλαβε το μήνυμα, χώρισε τη γυναίκα του και παντρεύτηκε την κόρη του Μουντάντ μπιν Αμρ, αρχηγού της φυλής των Τζούρχουμ. 11\n12 (3) Μια άλλη φορά ο Ιμπραχήμ (Αβραάμ) ήρθε να βρει το γιο του, αλλά δεν τον βρήκε στο σπίτι. Έκανε την ίδια ερώτηση στη νέα γυναίκα του και όταν αυτή ευχαρίστησε Τον Αλλά(χ) εκείνος της είπε να πει στον Ισμαήλ να κρατήσει το χαλάκι της πόρτας του (δηλ. να κρατήσει τη γυναίκα του) και επέστρεψε στην Παλαιστίνη. (4) Μια άλλη φορά, ο Ιμπραχήμ (Αβραάμ) πήγε στη Μέκκα και βρήκε τον Ισμαήλ να τροχίζει ένα βέλος κάτω από ένα ψηλό δέντρο κοντά στη Ζάμζαμ. Η συνάντηση, μετά από ένα τόσο μεγάλο διάστημα αποχωρισμού ήταν τόσο συγκινητική για τον πατέρα, ο οποίος ήταν πολύ στοργικός απέναντι στο φιλότιμο και δίκαιο γιο του. Αυτή τη φορά, πατέρας και γιος έχτισαν το Αλ-Κά μπα (Ιερό Οίκο) και σήκωσαν τους πυλώνες του, και ο Ιμπραχήμ (Αβραάμ), σύμφωνα με την Εντολή Του Αλλά(χ) κάλεσε το λαό να προσκυνήσουν. Με την εύνοια Του Αλλά(χ), ο Ισμαήλ έκανε δώδεκα γιους από την κόρη του Μουντάντ, τα ονόματα των οποίων ήταν Νάμπετ, Κιντάρ, Αντμπα ίλ, Μίμπσαμ, Μίσμα, Ντούμα, Μίσα, Χούντοντ, Τείμα, Γιατούρ, Ναφίς και Καϊντουμάν, και οι οποίοι τελικά διαμόρφωσαν δώδεκα φυλές κατοικώντας στη Μέκκα και έχοντας εμπορικές σχέσεις ανάμεσα στην Υεμένη, στο Λεβάντες (παλαιά Συρία) και στην Αίγυπτο. Αργότερα αυτές οι φυλές εξαπλώθηκαν, ακόμα και έξω από τη χερσόνησο. Η τύχη όλων λησμονήθηκε γρήγορα εκτός αυτής των απογόνων του 12\n13 Νάμπετ και του Κιντάρ. Οι Ναμπετιανοί γιοι του Νάμπετ ίδρυσαν έναν πολιτισμό που άνθισε στα βόρεια του Χιτζάζ, συνέστησαν μια ισχυρή κυβέρνηση που εξάπλωσε την κυριαρχία της σε όλες τις γειτονικές φυλές και έκαναν πρωτεύουσά τους την Πατρά. Κανείς δεν αμφισβήτησε την κυριαρχία τους μέχρι που ήρθαν οι Ρωμαίοι και κατάφεραν να εξοντώσουν το βασίλειό τους. Κάποιοι από τους μελετητές και τους ερευνητές όπως ο Αλ-Ιμάμ Αλ- Μπουχάρι ότι οι Γασσανίδες βασιλιάδες, καθώς και οι Άους και οι Καζράι κατά πάσα πιθανότητα ήταν Ναμπετιανοί. Οι απόγονοι του Κιντάρ, του γιου του Ισμαήλ, έζησαν πολύ καιρό στη Μέκκα και πλήθυναν, από τους οποίους γεννήθηκαν ο Αντνάν και ο γιος του Μα άντ, στο πρόσωπο του οποίου οι Αντνανιανοί Άραβες βρίσκουν τον πρόγονό τους. Ο Αντνάν είναι ο εικοστός πρώτος σε σειρά πρόγονος του Προφήτη. Λεγόταν ότι όποτε ο Προφήτης Μωχάμμαντ μιλούσε για τους προγόνους του, σταματούσε στον Αντνάν και έλεγε: Οι γενεαλόγοι λένε ψέματα και δεν προχωρούσε πιο πέρα από αυτόν. Μια ομάδα λογίων, ωστόσο, ερεύνησαν την πιθανότητα του να ψάξουν πιο πέρα από αυτόν, κρίνοντας το συγκεκριμένο Χαντίθ του Προφήτη ως Ντα είφ (δηλ. αδύναμο ή πιθανότητα να το έχει πει πράγματι ο Προφήτης είναι πολύ μικρή). Κατέληξαν στο ότι υπάρχουν ακριβώς σαράντα πρόγονοι ανάμεσα στον Αντνάν και τον Ιμπραχήμ (Αβραάμ). 13\n14 Ο Νιζάρ, ο μοναχογιός του Μα άντ, είχε τέσσερις γιους που επεκτάθηκαν και έφτιαξαν τέσσερις φυλές: τον Εγιάντ, τον Ανμάρ, το Ραμπί α και το Μουντάρ. Οι δύο τελευταίες διακλαδώθηκαν διαμορφώνοντας πολλά φύλα. Από τον Ραμπί α προήλθαν ο Άσαντ, ο Άνζα, ο Αμπντούλ Καΐς, και οι δυο γιοι του Ουά ιλ (ο Μπάκρ και ο Τάγλιμπ), ο Χανίφα και πολλοί άλλοι. Οι φυλές του Μουντάρ επεκτάθηκαν σε δύο μεγάλες φυλές: τους Καΐς Αϊλάν μπιν Μουντάρ, και τα φύλα του Ελιάς μπιν Μουντάρ. Από τον Καΐς Αίλάν προήλθαν οι Μπανού Σαλίμ, οι Μπανού Χαουάζιν, οι Μπανού Θακείφ, οι Μπανού Σα σά α, και οι Μπανού Γατφάν των οποίων απόγονοι ήταν ο Άμπς, ο Δουμπιάν, ο Άστζα και ο Ά σαρ. Από τον Ελιάς μπιν Μουντάρ προήλθαν ο Ταμίμ μπιν Μούρα, ο Χουδάιλ μπιν Μουντρίκα, ο Μπανού Άσαντ μπιν Χουζάιμα και φυλές του Κινάνα μπιν Χουζάιμα, από τους οποίους προήλθαν οι Κουράις, οι απόγονοι του Φίχρρ μπιν Μάλικ μπιν Αν-Ναντρ μπιν Κινάνα. Οι Κουράις επεκτάθηκαν σχηματίζοντας διάφορες φυλές, οι πιο διάσημες από τις οποίες ήταν οι Τζούμαχ, οι Σαχμ, οι Αντεϊ, οι Μαχζούμ, οι Τάιμ, οι Ζούχρα και οι τρεις απόγονοι του Κουσάι μπιν Κιλάμπ: ο Αμπντούντ-Νταρ μπιν Κουσάι, ο Άσαντ μπιν Αμπντούλ Ούζα μπιν Κουσάι και ο Αμπντ Μανάφ μπιν Κουσάι. Η φυλή του Άμπντ Μανάφ διαιρέθηκε σε τέσσερις άλλες: τους Αμπντ Σαμς, τους Νάουφαλ, τους Μουττάλιμπ 14\n15 και τους Χάσιμ. Ωστόσο, από τη φυλή του Χάσιμ ο Αλλά(χ) επέλεξε τον Προφήτη Μωχάμμαντ μπιν Αμπντ Αλλά(χ) μπιν Αμπντούλ Μουττάλιμπ μπιν Χάσιμ. Ο Προφήτης Μωχάμμαντ είπε: «Ο Αλλά(χ) επέλεξε τον Ισμαήλ από τους γιους του Ιμπραχήμ (Αβραάμ), τον Κινάνα από τους γιους του Ισμαήλ, τον Κουράις από τους γιους του Κινάνα, τους γιους του Χάσιμ από τους γιους του Κουράις και επέλεξε εμένα από τους γιους του Χάσιμ.» Ο Αλ- Αμπάς μπιν Αμπντούλ Μουττάλιμπ επανέλαβε το ρητό του Αγγελιαφόρου του Αλλά(χ) : «Ο Αλλά(χ) δημιούργησε τη δημιουργία (τον άνθρωπο) και με έκανε από τους καλύτερους, έπειτα τους χώρισε σε δύο ομάδες και με έκανε (να ανήκω) στην καλύτερη, έπειτα τους χώρισε σε φυλές και με έκανε (να ανήκω) στην καλύτερη, έπειτα τους χώρισε σε οίκους και με έκανε (να ανήκω) στην καλύτερο οίκο. Είμαι λοιπόν από τον καλύτερο οίκο και είμαι η καλύτερη ψυχή (άνθρωπος).» Έχοντας αυξηθεί σε αριθμό, τα παιδιά του Αντνάν, αναζητώντας βοσκοτόπια και νερό, εξαπλώθηκαν σε όλες τις περιοχές της Αραβίας. 15\n16 Η φυλή του Αμπντούλ Κάις, μαζί με κάποιους απογόνους του Μπάκρ μπιν Ουά ηλ και του Ταμίμ, μετανάστευσαν και κατοίκισαν στο Μπαχρέιν. Ο Μπανού Χανίφα μπιν Άλι μπιν Μπάκρ πήγε να εγκατασταθεί στη Χιρ, την πρωτεύουσα της Γιαμάμα. Όλες οι φυλές του Μπάκρ μπιν Γουαήλ έζησαν σε μια περιοχή που περιελάμβανε τη Γιαμάμα, το Μπαχρέιν, τη Σάιφ Κάδιμα, την ακτή, τα σύνορα του Ιράκ, την Ούμπουλα και την Φάχιτ. Οι περισσότεροι από τη φυλή του Τάγλιμπ έζησαν στην περιοχή του Ευφράτη ενώ κάποιοι από αυτούς έζησαν με τη φυλή του Μπάκρ. Οι Μπανού Ταμίμ έζησαν στην ημιέρημο της Μπάσρα. Οι Μπανού Σαλίμ έζησαν γειτονικά με τη Μεδίνα στη γη που εκτείνεται από τη Ουάντι Αλ- Κουρά μέχρι την Χάιμπαρ και μέχρι τα ανατολικά και την οροσειρά της Χάρρα. Οι Μπανού Άσαντ έζησαν στην περιοχή ανατολικά της Τιμά και δυτικά της Κούφα, σε απόσταση πέντε μέρες με τα πόδια από την Κουφά, ενώ μερικοί από τη φυλή των Τάι έζησαν ανάμεσα στο Μπανού Άσαντ και την Τιμά. Οι Δουμπιάν κατοίκησαν τη γη ανάμεσα στην Τιμά και τη Χουράν. Οι Κινάνα έζησαν στην Τιχάμα, ενώ οι Κουράις κατοίκησαν στη Μέκκα και τα προάστιά της. Οι Κουράις έμειναν τελείως διασπασμένοι μέχρι που ο Κουσάι μπιν Κιλάμπ κατάφερε να κάνει τα τάγματά τους να συμμαχήσουν με τιμητικούς όρους καθιστώντας προεξέχουσα τη σημασία και τη θέση τους. 16\n17 ΔΙΑΚΥΒΕΡΝΗΣΗ ΑΝΑΜΕΣΑ ΣΤΟΥΣ ΑΡΑΒΕΣ Όταν ο Προφήτης ξεκίνησε το καλεσμά του, υπήρχαν δύο είδη κυβερνητών στην Αραβία: οι εστεμμένοι βασιλείς, που στην πραγματικότητα δεν ήταν ανεξάρτητοι και οι επικεφαλείς των φυλών και των φατριών που απολάμβαναν τις ίδιες εξουσίες και τα ίδια προνόμια που κατείχαν και οι εστεμμένοι βασιλείς και ήταν ως επί το πλείστον ανεξάρτητοι, παρότι κάποιοι από αυτούς μπορεί να έδειχναν ως ένα βαθμό υποταγή σε κάποιον εστεμμένο βασιλιά. Οι εστεμμένοι βασιλείς ήταν μόνο αυτοί της Υεμένης, της Χίρα και της Γασσάν. Όλοι οι υπόλοιποι κυβερνήτες της Αραβίας δεν ήταν εστεμμένοι. Διακυβέρνηση στην Υεμένη: Οι λαοί του Σαββά ήταν ένα από τα αρχαιότερα έθνη από τους καθαρούς (Γνήσιους) Άραβες που έζησαν στη Υεμένη. Ανασκαφές που έγιναν στο Ορ έφεραν στο φως την ύπαρξη τους εικοσιπέντε αιώνες π.χ. Ο πολιτισμός τους ήκμασε, και η κυριαρχία τους εξαπλώθηκε έντεκα αιώνες π.χ. Είναι δυνατό να διακρίνουμε τις γενιές τους σύμφωνα με τους παρακάτω υπολογισμούς: 1. Από το 1300 π.χ. μέχρι το 620 π.χ. 17\n18 Κατά την εποχή αυτή οι βασιλείς των λαών του Σαββά ονομάζονταν Μάκριμπ Σαββά. Η πρωτεύουσα τους ήταν η Σιρουάχ, επίσης γνωστή ως Χουράιμπα, τα ερείπια της οποίας βρίσκονται σε ένα σημείο, σε απόσταση περίπου πενήντα χιλιομέτρων από τη βορειοδυτική πλευρά της Μά ριμπ. Κατά τη διάρκεια αυτής της περιόδου, άρχιζαν να χτίζουν το Φράγμα της Μά ριμπ, το οποίο είχε τεράστια σημασία για την ιστορία της Υεμένης. Οι Σαββά λέγεται επίσης ότι είχαν τόσο ισχυρή κυριαρχία ώστε είχαν αποικίες εντός και εκτός Αραβίας. 2. Από το 620 π.χ μέχρι το 115 π.χ. Κατά τη διάρκεια αυτής της εποχής, εγκατέλειψαν το όνομα Μάκριμπ και υιοθέτησαν την ονομασία Βασιλείς του Σαββά. Έκαναν επίσης πρωτεύουσα τους στη θέση της Σιρουάχ τη Μά ριμπ. Τα ερείπια της Μά ριμπ βρίσκονται σε απόσταση 192 χιλιομέτρων ανατολικά της Σαν ά (Σαναά). 3. Από το 115 π.χ.. μέχρι και το 300 μ.χ. Κατά τη διάρκεια αυτής της περιόδου η φυλή των Χίμγιαρ κατέκτησε το βασίλειο του Σαββά και έκανε πρωτεύουσα τη Ριντάν στη θέση της Μά ριμπ. Αργότερα, η Ριντάν πήρε το όνομα Διφάρ. Τα ερείπια της βρίσκονται ακόμα στα Όρη Μαντούρ κοντά στη πόλη Γιάριμ. Κατά τη διάρκεια αυτής της περιόδου, άρχισαν να παρακμάζουν και να χάνονται. Το εμπόριο τους παρέλυσε σε μεγάλο βαθμό, καταρχήν εξαιτίας της κυριαρχίας του Ναβαταίων 18\n19 στο βόρειο τμήμα του Χιτζάζ δεύτερον, εξαιτίας της υπεροχής των Ρωμαίων έναντι των ναυτικών εμπορικών γραμμών μετά τη ρωμαϊκή κατάκτηση της Αιγύπτου, της Συρίας και του βόρειου τμήματος του Χιτζάζ και τρίτον, λόγω του ενδο-φυλετικού πολέμου. Λόγω των τριών παραγόντων που αναφέρονται παραπάνω, οι οικογένειες των Καχτάν διαιρέθηκαν και διασκορπίστηκαν. 4. Από το 300 μ.χ. μέχρι τότε που το Ισλάμ ξεκίνησε να διαδίδεται στην Υεμένη. Αυτήν την περίοδο έγιναν πολλές διαταραχές και αναβρασμοί. Οι πολλοί και εμφύλιοι πόλεμοι κατέστησαν το λαό της Υεμένης επιρρεπή στην ξένη κατάκτηση και συνεπώς στην απώλεια της ανεξαρτησίας του. Κατά τη διάρκεια αυτής της εποχής, οι Ρωμαίοι κατέκτησαν το Άνταν και βοήθησαν ακόμη και τους Αβησσύνιους (Αιθίοπες) να καταλάβουν την Υεμένη για πρώτη φορά το 340 μ.χ., εκμεταλλευόμενοι τη συνεχή ενδο-φυλετική διαμάχη της Χιμντάν και της Χίμγιαρ. Η κατάληψη της Υεμένης από τους Αβησσύνιους (Αιθίοπες) διήρκεσε μέχρι το 378 μ.χ., οπότε η Υεμένη κέρδισε ξανά την ανεξαρτησία της. Αργότερα, άρχισαν να εμφανίζονται ρωγμές στο Φράγμα του Μά ριμπ, πράγμα που οδήγησε στη Μεγάλη Πλημμύρα (Σάιλ Αλ- Άραμ) (το 450 ή το 451 μ.χ.) η οποία αναφέρεται στο Ιερό Κοράνιο. Αυτό ήταν ένα σημαντικότατο γεγονός που οδήγησε στην πτώση 19\n20 ολόκληρου του πολιτισμού της Υεμένης και στη διασπορά των εθνών που ζούσαν εκεί. Το 523, ο Δου Ναουάς, ένας Εβραίος, ανέλαβε μια μεγάλη εκστρατεία κατά των Χριστιανών του Νατζράν με σκοπό να τους αναγκάσει να ασπαστούν τον Ιουδαϊσμό. Και όταν αρνήθηκαν να αλλαξοπιστήσουν, πετάχτηκαν ζωντανοί σε ένα μεγάλο χαντάκι όπου ο Δου Ναουάς είχε ανάψει μια μεγάλη φωτιά. Το Κοράνιο αναφέρθηκε σ αυτό το συμβάν: Καταραμένοι οι άνθρωποι (που έφτιαξαν) το χαντάκι [Κοράνι 85:4] Αυτό προκάλεσε μεγάλη οργή μεταξύ των Χριστιανών και κυρίως των Ρωμαίων αυτοκρατόρων, οι οποίοι όχι μόνο παρακίνησαν τους Αβησσύνιους (Αιθίοπες) εναντίον των Αράβων αλλά συγκέντρωσαν επίσης μεγάλο στόλο, ο οποίος βοήθησε τον αιθιοπικό στρατό, που αποτελούταν από εβδομήντα χιλιάδες στρατιώτες, να επιτύχει και μια δεύτερη άλωση της Υεμένης το 525 μ.χ., υπό την αρχηγία του Αριάτ, ο οποίος ανακηρύχτηκε κυβερνήτης της Υεμένης, μία θέση που διατήρησε έως ότου δολοφονήθηκε από έναν από τους αρχηγούς του στρατού του, τον Αμπράχα, ο οποίος αφού συμφιλιώθηκε με τον βασιλιά της Αβησσυνίας, ανέλαβε τη διακυβέρνηση της Υεμένης και αργότερα, διέταξε τους στρατιώτες του να κατεδαφίσουν το Αλ- Kά μπα (Ιερό Οίκο) με έναν ελέφαντα, και συνεπώς, αυτός και οι στρατιώτες του έμειναν γνωστοί ως Οι άνδρες με τον Ελέφαντα. 20\n21 Μετά το συμβάν του Ελέφαντα, οι άνθρωποι της Υεμένης, υπό την αρχηγία του Μα ντγιάκριμπ μπιν Σαϊφ μπιν Δη Γιάζν Αλ-Χίμγιαρι, και με την βοήθεια των Περσών, επαναστάτησαν εναντίον των Αβησσυνίων εισβολέων, αποκατέστησαν την ανεξαρτησία τους το 575 μ.χ. και όρισαν τον Μα ντγιάκριμπ βασιλιά τους. Ωστόσο, ο Μα ντγιάκριμπ δολοφονήθηκε από έναν Αβησσύνιο (Αιθίοπα) τον οποίο είχε κοντά του ως υπηρέτη. Η οικογένεια των Δη Γιάζν στερήθηκε λοιπόν για πάντα τη βασιλεία. Ο Σασσανίδης βασιλιάς των Περσών, Χοσρόης (Κίσρα) διόρισε στη Σαν ά (Σαναά) Πέρση ηγεμόνα και έτσι έκανε την Υεμένη αποικία των Περσών. Οι Πέρσες ηγεμόνες διατήρησαν την διακυβέρνηση της Υεμένης έως ότου ο Μπαδάν, ο τελευταίος από αυτούς, ασπάστηκε το Ισλάμ το 628 μ.χ., τερματίζοντας έτσι την περσική κυριαρχία στην Υεμένη. Διακυβέρνηση στη Χίρα: Από τότε που ο Κορός ο Μέγας (Ο Κύρος Β ο Μέγας) ( π.χ.) ένωσε τους Πέρσες, εκείνοι κυβερνούσαν το Ιράκ και τους γειτονικούς λαούς. Κανείς δεν μπορούσε να αποτινάξει την εξουσία τους έως ότου ο Μέγας Αλέξανδρος κατατρόπωσε το βασιλιά τους τον Δαρείο Α και έτσι υπέταξε τους Πέρσες το 326 π.χ. Τα περσικά εδάφη ήταν έκτοτε διαιρεμένα και κυβερνούνταν από βασιλιάδες γνωστούς ως οι Βασιλείς των ομάδων, μια εποχή η οποία κράτησε ως το 230 μ.χ.. Στο μεταξύ, οι Καχτανιανοί 21\n22 κατέλαβαν μερικές ιρακινές περιοχές, και αργότερα ακολουθήθηκαν από κάποιους Αντνανιανούς, οι οποίοι κατάφεραν να μοιραστούν μαζί τους κάποια μέρη της Μεσοποταμίας. Οι Πέρσες, υπό την ηγεσία του Αρντασίρ Α, ο οποίος ίδρυσε το κράτος Σασσάνιαν το 226 μ.χ., επανέκτησαν αρκετή ενότητα και δύναμη για να υποτάξουν τους Άραβες που ζούσαν κοντά στο βασίλειό τους και να αναγκάσουν τον Κουντά α να αναχωρήσει για το Λεβάντες (παλαιά Συρία), αφήνοντας το λαό της Χίρα και της Ανμπάρ υπό περσική κυριαρχία. Κατά την περίοδο διακυβέρνησης του Αρντασίρ, ο Χουζάιμα Αλ-Ουαντάχ άσκησε ηγεσία στην Χίρα, τη Ραμπί α και τη Μουντάρ, και τη Μεσοποταμία. Ο Αρντασίρ είχε εκτιμήσει ότι ήταν αδύνατο γι αυτόν να κυβερνήσει τους Άραβες άμεσα και να τους αποτρέψει απ το να επιτεθούν στα σύνορα του, εκτός και αν όριζε ως βασιλιά έναν από αυτούς που απολάμβαναν υποστήριξη από τη φυλή του και κατείχε μεγάλη δύναμη. Είχε επίσης δει ότι θα μπορούσε να τους χρησιμοποιήσει κατά των βυζαντινών βασιλέων οι οποίοι ανέκαθεν τον ενοχλούσαν. Παράλληλα, οι Άραβες του Ιράκ θα μπορούσαν να αντιμετωπίσουν τους Άραβες του Λεβάντες (παλαιά Συρία) που βρίσκονταν στο έλεος των βυζαντινών βασιλιάδων. Ωστόσο, θεώρησε σωστό να διατηρήσει ένα περσικό τάγμα υπό τις εντολές του βασιλιά της Χίρα για να το χρησιμοποιήσει κατά των Αράβων που ίσως επαναστατούσαν εναντίον του. 22\n23 Μετά το θάνατο του Χουζάιμα γύρω στο 268 μ.χ., ο Αμρ μπιν Αντεϊ μπιν Νασρ Αλ-Λάκμεϊ διορίστηκε ως βασιλιάς από τον Πέρση βασιλιά Σαβούρ μπιν Αρντασίρ (Shapur I). Ο Aμρ ήταν ο πρώτος από τους βασιλείς της Λάκχμ που ανέλαβε τη διακυβέρνηση της Χίρα, η διακυβέρνηση έμεινε μεταξύ των βασιλιάδων της Λαχμ έως ότου οι Πέρσες διόρισαν τον Κουμπάδ μπιν Φαϊρούζ κατά τη βασιλεία του οποίου εμφανίστηκε κάποιος, ονομαζόμενος Μάζντακ, ο οποίος καλούσε τους ανθρώπους σε μια νέα θρησκεία βασισμένη στην ανήθικη σεξουαλικότητα. Ο Κουμπάδ, και πολλοί απ τους υπηκόους του, ασπάστηκαν τη θρησκεία του Μάζντακ και ο Κουαμπάδ ζήτησε ακόμη και από το βασιλιά της Χίρα, τον Αλ-Μούνδιρ μπιν Μά Ασ-Σαμά, να κάνει το ίδιο. Όταν ο τελευταίος, λόγω της περηφάνιας και του αυτοσεβασμού του, απέρριψε τις εντολές τους, ο Κουμπάδ τον εκθρόνισε και διόρισε τον Αλ- Χάριθ μπιν Αμρ μπιν Χάτζαρ Αλ-Κάνντι, ο οποίος ασπάστηκε το δόγμα του Μάζντακ. Μόλις ο Χοσρόης Α Άνουσιρουάν (Κίσρα) έγινε βασιλιάς των Περσών δολοφόνησε τον Μάζντακ και πολλούς υποστηρικτές του, εξαιτίας του μίσους του για τη φιλοσοφία του Μάζντακ, επανέφερε το Αλ-Μούνδιρ στο θρόνο της Χίρα και έδωσε εντολές να συλλάβουν τον Αλ- Χάριθ, ο οποίος αναζήτησε καταφύγιο στη φυλή Κάλμπ όπου και πέρασε το υπόλοιπο της ζωής του. Οι γιοι του Αλ- Μούνδιρ μπιν Μά Ασ-Σαμά διατήρησαν τη βασιλεία για πολύ καιρό μέχρι που ανέλαβε ο Αν-Νου μάν μπιν Αλ- 23\n24 Μούνδιρ. Εξαιτίας μιας συκοφαντίας που διέδωσε ο Ζάιντ μπιν Αντεϊ Αλ- Αμπάντι, ο βασιλιάς των Περσών θύμωσε με τον Αν-Νου μάν και τον κάλεσε στο παλάτι του. Ο Αν- Νου μάν επισκέφτηκε κρυφά τον Χάνι μπιν Μασ ούντ, αρχηγό της φυλή Ασ-Σαϊμπάν, και άφησε την περιουσία και την οικογένειά του υπό την προστασία του τελευταίου, και έπειτα παρουσιάστηκε μπροστά στον Πέρση βασιλιά, ο οποίος τον έριξε αμέσως στη φυλακή, όπου άφησε την τελευταία του πνοή. Ο Χοσρόης Α (Κίσρα), στη συνέχεια, διόρισε τον Εγιάς μπιν Καμπίσα Ατ-Τά ι ως βασιλιά της Χίρα. Ο Εγιάς διατάχθηκε να πει στον Χάνι μπιν Μασ ούντ να παραδώσει την περιουσία του Αν-Νου μάν στον Χοσρόης Α (Κίσρα). Αμέσως μόλις ο Πέρσης βασιλιάς έλαβε την απόρριψη εκ μέρους του Χάνι, κήρυξε πόλεμο εναντίον της φυλής των Σαϊμπάν και κατεύθυνε τα στρατεύματα και τους στρατιώτες του υπό την αρχηγία του βασιλιά Εγιάς στο μέρος που ονομάζεται Δη Καρ και όπου έγινε η πιο λυσσαλέα μάχη κατά την οποία οι Πέρσες κατευθύνονταν αυστηρά από τους Άραβες για πρώτη φορά στην ιστορία. Αυτό συνέβη λίγο πριν τη γέννηση του Προφήτη Μωχάμμαντ. Μετά τον Εγιάς, ένας Πέρσης κυβερνήτης ορίστηκε για τη Χίρα, αλλά το 632 μ.χ., η εξουσία επέστρεψε στην οικογένεια των Λάχμ όταν ανέλαβε ο Αλ-Μούνδιρ Αλ-Μα ρούρ. Η βασιλεία του τελευταίου διήρκησε λιγότερο από οχτώ μήνες, ώσπου ο Χάλιντ μπιν Αλ-Ουαλίντ του επιτέθηκε με μουσουλμάνους στρατιώτες. 24\n25 ΔΙΑΚΥΒΕΡΝΗΣΗ ΣΤΟ ΛΕΒΑΝΤΕΣ (=ΑΛ-ΣΑΜ / ΣΥΡΙΑ, ΙΟΡΔΑΝΙΑ, ΠΑΛΑΙΣΤΙΝΗ ΚΑΙ ΛΙΒΑΝΟΣ): Κατά τη διαδικασία των φυλετικών μεταναστεύσεων, μερικά φύλα της Κουντά α έφτασαν στα σύνορα του Λεβάντες (παλαιά Συρία) όπου και εγκαταστάθηκαν. Ανήκαν στην οικογένεια του Σουλάιχ μπιν Χουλωάν, των οποίων οι απόγονοι ήταν οι γιοι του Ντάτζ αμ μπιν Σουλάιχ γνωστοί ως Αντ-Ντατζά ιμα. Τέτοια φύλα της Κουντά α χρησιμοποιήθηκαν από τους Βυζαντινούς για την υπεράσπιση των βυζαντινών συνόρων τόσο από τους Άραβες Βεδουίνους επιδρομείς, όσο και από τους Πέρσες, και απολάμβαναν αυτονομία για ένα σημαντικό χρονικό διάστημα που λέγεται ότι διήρκεσε για ολόκληρο το δεύτερο αιώνα μ.χ. Ένας από τους πιο διάσημους βασιλείς τους ήταν ο Ζιγιάντ μπιν Αλ-Χαμπούλα. Η εξουσία τους, ωστόσο, έλαβε τέλος όταν ηττήθηκαν από τους Γασσανίδες, στους οποίους συνεπώς χορηγήθηκε η πληρεξούσια κυριαρχία στο Λεβάντες (παλαιά Συρία), μέχρι τη μάχη του Γιαρμούκ το 13 μετά από την Χίτζρα. Ο τελευταίος βασιλιάς, Τζάμπαλα Μπιν Αλ-Αϊχαμ ασπάστηκε το Ισλάμ κατά τη διάρκεια της βασιλείας του Αρχηγού των Πιστών, Ούμαρ Μπιν Αλ- Χαττάμπ (η ευαρέστηση Του Αλλά(χ) επ αυτού). ΔΙΑΚΥΒΕΡΝΗΣΗ ΣΤΗ ΧΙΤΖΑΖ: Ο Ισμαήλ ασκούσε εξουσία στην Μέκκα καθώς επίσης είχε την ευθύνη του Ιερού Οίκου καθ όλη τη 25\n26 διάρκεια της ζωής του. Μετά το θάνατό του, στην ηλικία των 137 ετών, δύο από τους γιούς του, ο Νάμπιτ και ο Κιντάρ, τον διαδέχτηκαν. Αργότερα, ο παππούς τους από τη μητέρα τους, ο Μουντάντ Μπιν Αμρ Αλ-Τζούρχουμι ανέλαβε, μεταφέροντας έτσι την διακυβέρνηση της Μέκκας στη φυλή των Τζούρχουμ, διατηρώντας μια σεβάσμια θέση, αν και πολύ μικρή εξουσία για τους γιους του Ισμαήλ εξαιτίας του κατορθώματος του πατέρα τους της οικοδόμησης του Ιερού Οίκου, μια θέση την οποία διατήρησαν μέχρι την παρακμή της φυλής των Τζούρχουμ λίγο πριν την άνοδο του Ναβουχοδονόσωρ B. Ο πολιτικός ρόλος του Αντνάν είχε αρχίσει να εδραιώνεται στη Μέκκα, πράγμα που σαφώς αποδεικνύεται από το γεγονός ότι κατά την πρώτη εισβολή που δέχτηκαν οι Άραβες από τον Ναβουχοδονόσωρ B στην Δατ Ιρκ, ο αρχηγός των Αράβων δεν ήταν από τους Τζούρχουμ, μα ήταν ο ίδιος ο Αντνάν. Στη δεύτερη όμως εισβολή του Ναβουχοδονόσωρ B το 587 π.χ., οι Αντνανίδες τρομοκρατημένοι κατέφυγαν στην Υεμένη, ενώ ο Μπερχία ο φίλος του Προφήτη Ιερεμία κατέφυγε το Λεβάντες (παλαιά Συρία) με τον Μά αντ. Όμως όταν η πίεση του Ναβουχοδονόσωρ B χαλάρωσε, ο Μά αντ επέστρεψε στην Μέκκα, όπου δεν βρήκε κανέναν από την φυλή των Τζούρχουμ εκτός από τον Τζάουσαμ μπιν Τζούλχουμα, η κόρη του οποίου δόθηκε ως σύζυγος στον 26\n27 Μά αντ και οι δυο τους αργότερα απέκτησαν ένα γιο τον οποίο ονόμασαν Νιζάρ. Εξαιτίας των δύσκολων συνθηκών διαβίωσης και της εξαθλίωσης που επικρατούσε στη Μέκκα, η φυλή των Τζούρχουμ άρχισε να κακομεταχειρίζεται τους επισκέπτες του Ιερού Οίκου και να αποσπά τους πόρους του, πράγμα που προκάλεσε δυσαρέσκεια και μίσος από την πλευρά των Αντνανίδων (γιων του Μπάκρ μπιν Αμπντ Μανάφ μπιν Κινάνα), οι οποίοι με τη βοήθεια της φυλής των Χουζά α που είχαν εγκατασταθεί σε μια γειτονική περιοχή που ονομαζόταν Μαρρ Αδ-Δαχράν, εισέβαλαν στους Τζούρχουμ και τους εκδίωξαν από τη Μέκκα, αφήνοντας στα μέσα του δευτέρου αιώνα μ.χ. την εξουσία στον Χουζά α. Ενώ έφευγαν από τη Μέκκα, οι Τζούρχουμ γέμισαν με χώμα το πηγάδι της Ζάμζαμ, και έθαψαν σ αυτό ένα σωρό πράγματα. Ο γνωστός ιστορικός Ιμπν Ισχάκ αναφέρει ότι ο Αμρ μπιν Αλ-Χάριθ μπιν Μουντάντ Αλ-Τζούρχουμι είχε θάψει τα δύο χρυσά ελάφια μαζί με τη Μαύρη Λίθο, καθώς επίσης και πολλά κοσμήματα και ξίφη στη Ζάμζαμ, πριν την θλιβερή απόδραση τους στην Υεμένη. Η εποχή του Ισμαήλ, εκτιμάται ότι ήταν είκοσι αιώνες π.χ., πράγμα που σημαίνει ότι οι Τζούρχουμ έμειναν στη Μέκκα για είκοσι έναν αιώνες και διατήρησαν την εξουσία εκεί για περίπου είκοσι αιώνες. Μετά την ήττα των Τζούρχουμ, η φυλή των Χουζά α μονοπώλησε την 27\n28 διακυβέρνηση στη Μέκκα. Ωστόσο οι φυλές Μουντάρ απολάμβαναν τρία προνόμια: Πρώτον: Ηγούντο των προσκυνητών από το Άραφα στο Μουζντάλιφα και έπειτα από το Μίνα στον Πυλώνα λιθοβολισμού του Αλ- Άκαμπα. Αυτό ήταν το προνόμιο της οικογένειας του Αλ-Γάουθ μπιν Μούρρα, που ονομάζονταν Σόφα, οι οποίοι ήταν απόγονοι του Ελγιάς μπιν Μουντάρ. Αυτό το προνόμιο σήμαινε ότι οι προσκυνητές δεν επιτρέπονταν να ρίξουν πέτρες στο Αλ- Άκαμπα μέχρι κάποιος από την οικογένεια των Σόφα να το έκανε πρώτος. Όταν είχαν τελειώσει το λιθοβολισμό και ήθελαν να αποχωρήσουν από την κοιλάδα Μίνα, οι Σόφα στέκονταν στις δύο πλευρές του Αλ- Άκαμπα και κανείς δεν μπορούσε να περάσει από αυτή τη θέση μέχρι να περάσουν οι Σόφα και να ανοίξουν το δρόμο για τους προσκυνητές. Όταν οι Σόφα χάθηκαν, το προνόμιο απέκτησε η οικογένεια του Σά ντ μπιν Ζάιντ από τη φυλή Ταμίμ. Δεύτερον: Το Αλ-Ιφάντα (η αναχώρηση για τη Μίνα μετά τη Μουζντάλιφα) το πρωί της θυσίας, και αυτό ήταν υποχρέωση της οικογένειας του Αντουάν. Τρίτον: Η αναβολή των ιερών μηνών, και αυτό ήταν υποχρέωση της οικογένειας του Ταμίμ μπιν Αντεϊ από τους Μπάνι Κινάνα. 28\n29 Η βασιλεία των Χουζά α στη Μέκκα διήρκησε για τριακόσια χρόνια, κατά τη διάρκεια των οποίων οι Αντνανίδες εξαπλώθηκαν σε όλο το Νάζντ και σε περιοχές του Μπαχρέιν και του Ιράκ, ενώ μικρά φύλα των Κουράις παρέμειναν σε περιοχές της Μέκκας ήταν οι Χουλούχ, οι Σιρμ και μερικές οικογένειες των Κινάνα. Δεν απολάμβαναν κανένα προνόμιο στη Μέκκα ή στον Ιερό Οίκο μέχρι την εμφάνιση του Κουσάι μπιν Κιλάμπ, του οποίου ο πατέρας λέγεται ότι πέθανε όταν ήταν ακόμη μωρό και έτσι η μητέρα του παντρεύτηκε τον Ραμπί α μπιν Χαράμ από τη φυλή των Μπανί Ούδρα. Ο Ραμπί α πήρε τη γυναίκα και το μωρό της στην πατρίδα του στα σύνορα του Λεβάντες (παλαιά Συρία). Όταν ο Κουσάι μεγάλωσε, επέστρεψε στην Μέκκα, η οποία διοικούταν από τον Χουλάιλ μπιν Χουζά α, ο οποίος έδωσε ως σύζυγο στον Κουσάι την κόρη του, την Χόμπα. Μετά το θάνατο του Χουλάιλ, ξέσπασε πόλεμος μεταξύ των Χουζά α και του Κουράις που έληξε με την ανάληψη της εξουσίας της Μέκκας και του Ιερού Οίκου από τον Κουσάι. ΓΙΑ ΤΑ ΑΙΤΙΑ ΑΥΤΟΥ ΤΟΥ ΠΟΛΕΜΟΥ ΕΧΟΥΝ ΕΚΦΡΑΣΤΕΙ ΤΡΕΙΣ ΕΚΔΟΧΕΣ: Η πρώτη: Βλέποντας την εξάπλωση των απογόνων, την αύξηση της ιδιοκτησίας και την εξύψωση της τιμής του μετά το θάνατο του Χουλάιλ, ο Κουσάι πίστευε ότι ο ίδιος άξιζε περισσότερο την ανάληψη της ευθύνης της διακυβέρνησης στη Μέκκα και της θεματοφυλακής του Ιερού Οίκου σε σχέση με τις φυλές των Χουζά α και 29\n30 των Μπάνι Μπάκρ. Υποστήριξε επίσης, ότι οι Κουράις ήταν οι αρχηγοί των απογόνων του Ισμαήλ. Κατά συνέπεια συμβουλεύτηκε μερικούς άνδρες των Κουράις και των Κινάνα σχετικά με την επιθυμία του να εκκενώσει τη Μέκκα από τους Χουζά α και τους Μπάνι Μπάκρ. Σε εκείνους φάνηκε ότι άρεσε η γνώμη του και τον υποστήριξαν. Η δεύτερη: Οι Χουζά α ισχυρίστηκαν ότι ο Χουλάιλ ζήτησε από τον Κουσάι να αναλάβει τη θεματοφυλακή του Αλ-Κά μπα και την διακυβέρνηση της Μέκκας μετά το θάνατό του, αλλά οι Χουζά α αρνήθηκαν. Η τρίτη: Ο Χουλάιχ έδωσε το δικαίωμα των υπηρεσιών του Αλ-Κά μπα στην κόρη του, Χόμπα και διόρισε τον Αμπού Γκουμπσσάν Αλ-Χουζά ι ως αντιπρόσωπό της μετά το θάνατό του. Αλλά ο Κουσάι ξεγέλασε τον Αμπού Γκουμπσσάν Αλ-Χουζά ι αγόρασε αυτό το δικαίωμα για μερικές καμήλες και λίγο κρασί, πράγμα που προκάλεσε δυσαρέσκεια στους άνδρες της Χουζά α που προσπάθησαν να κρατήσουν τη θεματοφυλακή του Ιερού Οίκου μακριά απ τον Κουσάι. Ο τελευταίος όμως, με τη βοήθεια των Κουράις και των Κινάνα, κατάφερε να αναλάβει και ακόμη να απελάσει τους Χουζά α από τη Μέκκα. Όποια και αν είναι τελικά η αλήθεια, αφού πέθανε ο Χουλάιλ, και οι Σόφα ασκούσαν τα προνόμια που έχουμε προαναφέρει κατά το προσκύνημα, ο Κουσάι ήρθε σε 30\n31 αυτούς με μερικούς ανθρώπους από τη φυλή των Κουράις και τη φυλή των Κινάνα, στην περιοχή Αλ- Άκαμπα και τούς είπε: «Εμείς θα έπρεπε να έχουμε αυτά τα προνόμια αντί για σας.» Αυτοί τον πολέμησαν, μα ο Κουσάι τους νίκησε. Η φυλή Χουζά α και η φυλή Μπάνου Μπάκρ πήραν το μέρος των Σούφα, μα ο Κουσάι πρόλαβε και επιτέθηκε πρώτος. Ήταν μια πολύ δυνατή μάχη, με πολλούς νεκρούς και από τις δύο πλευρές. Έπειτα προσπάθησαν να καταλήξουν σε συμβιβασμό, παίρνοντας τον Γιά μουρ μπιν Άουφ από τη φυλή του Μπάνι Μπάκρ ως διαιτητή. Εκείνος έκρινε ότι ο Κουσάι είχε το δικαίωμα να είναι ο θεματοφύλακας του Ιερού Οίκου και να κυβερνήσει τη Μέκκα, αντί για τον Χουζά α. Επίσης έκρινε ότι ο Κουσάι δεν έπρεπε να κατηγορηθεί για όσους σκότωσε στη μάχη από τους Χουζά α και τους Μπάνου Μπάκρ, ενώ οι Χουζά α και οι Μπάνου Μπάκρ θα έπρεπε να πληρώσουν φόρο αίματος για όσους σκότωσαν από τους Κουράις και τους Κινάνα. Η βασιλεία του Κουσάι στη Μέκκα και τον Ιερό Οίκο ξεκίνησε το 440 μ.χ. και χάρισε σ αυτόν, και αργότερα στους Κουράις, απόλυτη κυριαρχία στη Μέκκα και αδιαμφισβήτητη θεματοφυλακή του Ιερού Οίκου στον οποίο Άραβες από όλη την Αραβία ήρθαν για να προσκυνήσουν. Ο Κουσάι έφερε το λαό του, τους Κουράις στη Μέκκα και τον διέθεσε σ αυτούς, επιτρέποντάς τους να εγκατασταθούν εκεί. Οι Άαλ-Σαφουάν, οι Άαλ- Αντωάν και οι Άαλ-Μούρρα μπιν Άουφ, διατήρησαν με την άδειά του 31\n32 τα ίδια θρησκευτικά δικαιώματα που απολάμβαναν και πριν την άφιξή του, επειδή ο Κουσάι τα θεωρούσε ως θρησκεία που δεν έπρεπε να αλλαχτούν. Ένα σημαντικό κατόρθωμα που πέτυχε ο Κουσάι, ήταν η ίδρυση του οίκου του Αν-Νάντουα (ενός οίκου συγκεντρώσεων) στη βόρεια πλευρά του Τζαμιού Αλ- Κά μπα, που λειτούργησε ως τόπος συνεδρίασης για τους Κουράις. Αυτός ο οίκος ευεργέτησε τους Κουράις σε μεγάλο βαθμό γιατί εξασφάλιζε την ενότητα των απόψεων μεταξύ τους και τις ουσιαστικές λύσεις στα προβλήματά τους. Ο ΚΟΥΣΑΪ ΩΣΤΟΣΟ ΑΠΟΛΑΜΒΑΝΕ ΤΑ ΠΑΡΑΚΑΤΩ ΠΡΟΝΟΜΙΑ 1. Προέδρευε στις συναντήσεις του Οίκου Αν-Νάντουα όταν διεξάγονταν συμβούλια που αφορούσαν σημαντικά θέματα και όταν ανακοινώνονταν γαμήλια συμβόλαια. 2. Μονοπωλούσε τις αποφάσεις που αφορούσαν πόλεμο. 3. Κρατούσε τα κλειδιά του Αλ-Κά μπα (Ιερού Οίκου): Ήταν ο μόνος που μπορούσε να ανοίξει τις θύρες του και ήταν υπεύθυνος για τη συντήρηση και την προστασία του. 4. Παρείχε νερό στους προσκυνητές: Δηλαδή γέμιζε λεκάνες με νερό που γλύκαιναν με χουρμάδες και σταφίδες για να πιουν οι προσκυνητές. 32\n33 5. Τάιζε τους προσκυνητές: Δηλαδή έφτιαχνε φαγητό για τους προσκυνητές που δεν είχαν την οικονομική δυνατότητα γι αυτό. Ο Κουσάι επίσης επέβαλλε στους Κουράις ετήσιο φόρο για τη γη, που πληρωνόταν την εποχή του προσκυνήματος, για το φαγητό. Είναι, ωστόσο, αξιοσημείωτο το γεγονός ότι ο Κουσάι ξεχώρισε τον Αμπντ Μανάφ, έναν από τους γιους του, για την τιμή και το κύρος του, παρ όλο που δεν ήταν ο πρωτότοκος (ήταν ο Αμπντ Αντ-Νταρ), και του εμπιστεύτηκε ευθύνες όπως η προεδρία του οίκου Αν- Νάντουα, το μονοπώλιο για τις αποφάσεις που αφορούν τον πόλεμο, τα κλειδιά του Αλ-Κά μπα, και η παροχή νερού για τους προσκυνητές. Λόγω του ότι οι πράξεις του Κουσάι θεωρούνταν αδιαμφισβήτητες και οι εντολές του απαράβατες, ο θάνατός του δεν έφερε διαμάχες ανάμεσα στα παιδιά του, αλλά έφερε αργότερα στα εγγόνια του, αφού αμέσως μόλις πέθανε ο Αμπντ Μανάφ, οι γιοι τους άρχισαν να έχουν διαμάχες με τα ξαδέλφια τους- τους γιους του Αμπντ Αντ-Νταρ, που θα είχαν οδηγήσει σε έριδες και πόλεμο όλη τη φυλή των Κουράις, αν δεν ήταν μια συνθήκη ειρήνης σύμφωνα με την οποία οι θέσεις ανακατανεμήθηκαν ώστε να διαφυλαχθεί η τροφοδοσία και η παροχή νερού για τους προσκυνητές από τους γιους του Αμπντ Μανάφ: ενώ, όσον αφορά τον οίκο Αν-Νάντουα, το λάβαρο και τα κλειδιά του Αλ-Κά μπα κρατούνταν από τους γιους του Αμπντ Αντ-Νταρ. Οι γιοι του Αμπντ Μανάφ, ωστόσο, μοίραζαν τα προνόμια μεταξύ τους, και συνεπώς άφησαν την ευθύνη για 33\n34 το νερό και το φαγητό στο Χάσιμ μπιν Αμπντ Μανάφ, μετά το θάνατο του οποίου την ευθύνη ανέλαβε ένας από τους αδελφούς του με το όνομα Αλ-Μουττάλιμπ μπιν Αμπντ Μανάφ και έπειτα ο Αμπντ Αλ-Μουττάλιμπ μπιν Χάσιμ μπιν Αμπντ Μανάφ, ο παππούς του Προφήτη, του οποίου οι γιοι ανέλαβαν τη θέση μέχρι την άνοδο του Ισλάμ, κατά την οποία επικεφαλής ήταν ο Αλ- Αμπάς μπιν Αμπντ Αλ- Μουττάλιμπ. Πολλές άλλες θέσεις διανεμήθηκαν ανάμεσα στους ανθρώπους της φυλής των Κουράις για τη θεμελίωση των πυλώνων μιας δημοκρατικής πολιτείας με κυβερνητικά γραφεία και συμβούλια, παρόμοια με τα σημερινά. Μερικές από αυτές τις θέσεις είναι οι εξής: 1. Η διαφύλαξη των κλήρων των ειδώλων ήταν ευθύνη των Μπανί Τζούμαχ. 2. Η επίβλεψη προσφορών και θυσιών, η επίλυση διαμαχών και σχετικά θέματα ήταν αρμοδιότητες των Μπανί Σάχμ. 3. Οι διαβουλεύσεις γίνονταν από τους Μπανί Άσαντ. 4. Η οργάνωση των ποινών για τα εγκλήματα γινόταν από τους Μπανί Τάιμ. 5. Την εθνική σημαία κρατούσαν οι Μπανί Ουμάγια. 6. Η κατάρτιση του στρατού, πεζικού και ιππικού ήταν ευθύνη των Μπανί Μαχζούμ. 34\n35 7.Οι Μπανί Αντεϊ λειτουργούσαν ως μεσολαβητές για τα εξωτερικά ζητήματα. Η ΔΙΑΚΥΒΕΡΝΗΣΗ ΤΗΣ ΥΠΟΛΟΙΠΗΣ ΑΡΑΒΙΑΣ Αναφέραμε προηγουμένως τις μετακινήσεις των Καχτανιδών και των Αντνανιδών, και τη διαίρεση της Αραβίας ανάμεσα στις δύο αυτές φυλές. Αυτές οι φυλές που κατοικούσαν κοντά στη Χίρα, υποτάχθηκαν στον Άραβα βασιλιά της Χίρα, ενώ αυτές που κατοικούσαν στην ημιέρημο του Λεβάντες (παλαιά Συρία) τέθηκαν υπό την κυριαρχία του Γασσανίδη Άραβα βασιλιά, ένα είδος εξάρτησης που ήταν περισσότερο τυπικό παρά πραγματικό. Ωστόσο, αυτοί που ζούσαν στις δυσπρόσιτες ερήμους απολάμβαναν πλήρη αυτονομία. Αυτές οι φυλές στην πραγματικότητα είχαν αρχηγούς που επιλέγονταν από ολόκληρη τη φυλή η οποία ήταν μια ημι-κυβέρνηση βασισμένη στη φυλετική σταθερότητα και το συνεχές ενδιαφέρον για την υπεράσπιση της γης και της ιδιοκτησίας. Οι αρχηγοί των φυλών απολάμβαναν δικτατορικά προνόμια παρόμοια με εκείνα των βασιλιάδων και ο λαός τους υπάκουε πλήρως και ήταν πλήρως υποταγμένος σε αυτούς, τόσο στον πόλεμο, όσο και στην ειρήνη. Η διαμάχη, ωστόσο, μεταξύ των ξαδελφών για τη διακυβέρνηση τους οδηγούσε στην προσπάθεια να ξεπεράσουν ο ένας τον άλλο στο να φιλοξενούν τους επισκέπτες, στη γενναιοδωρία, τη 35\n36 σοφία, την ευγένεια και το θάρρος με μοναδικό σκοπό να ξεπεράσουν ο ένας τον άλλον και να αποκτήσουν φήμη ανάμεσα στο λαό, και ιδιαίτερα στους ποιητές που ήταν η «γλώσσα» της φυλής εκείνη την εποχή. Οι αρχηγοί των φυλών είχαν ιδιαίτερα προνόμια στα λάφυρα του πολέμου, όπως για παράδειγμα να πάρουν το ένα τέταρτο των λαφύρων, να πάρουν ότι επιλέξουν οι ίδιοι, ή ό,τι βρουν στο δρόμο της επιστροφής ή ακόμα και τα πλιάτσικα που δε μπορούσαν να διαιρεθούν. Η ΠΟΛΙΤΙΚΗ ΚΑΤΑΣΤΑΣΗ Οι τρεις γειτονικές προς τους ξένους αραβικές περιοχές ήταν κατώτερες και πολύ αδύναμες, όσον αφορά την κοινωνική τους δομή. Οι άνθρωποι εκεί ήταν είτε άρχοντες είτε δούλοι, είτε κυβερνήτες είτε υφιστάμενοι. Οι άρχοντες, καθώς και οι ξένοι, αξίωναν κάθε προνόμιο: οι σκλάβοι δεν είχαν τίποτα, παρά μόνο ευθύνες να τους βαραίνουν. Με άλλα λόγια, η αυθαίρετη αυτοκρατορική διοίκηση είχε ως αποτέλεσμα την καταπάτηση των δικαιωμάτων των υφισταμένων, την άγνοια, την καταπίεση, την ανισότητα, την αδικία και το μαρτύριο, και τους έριξε στο σκοτάδι και την άγνοια, καθιστώντας πρόσφορο το έδαφος για τους κυβερνήτες και όσους είχαν δύναμη, ώστε να τους προσφέρει απολαύσεις, να ικανοποιήσει τις ιδιοτροπίες και τους πόθους τους, λόγω της τυραννικής συμπεριφοράς και της επιθετικότητάς τους, ενώ η πλειοψηφία των πολιτών ήταν βυθισμένη στην αδικία, και δεν είχαν τη δυνατότητα να 36\n37 παραπονεθούν ή να διεκδικήσουν κανένα δικαίωμα. Οι φυλές που ζούσαν κοντά σε αυτές τις περιοχές κυμαίνονταν μεταξύ του Λεβάντες (παλαιά Συρία) και του Ιράκ, ενώ αυτές που ζούσαν στο εσωτερικό της Αραβίας ήταν διηρημένες και μαστίζονταν από διαμάχες μεταξύ των φυλών και από εθνικές και θρησκευτικές διαμάχες. Δεν είχαν ούτε βασιλιά για να διατηρήσει την ανεξαρτησία τους ούτε κάποιον καθοδηγητή να ζητήσουν συμβουλές ή να βασιστούν πάνω του στις δυσκολίες. Οι κυβερνήτες του Χιτζάζ, ωστόσο, τύγχαναν μεγάλης εκτίμησης και υπόληψης από τους Άραβες, και θεωρούνταν διοικητές και υπηρέτες του θρησκευτικού κέντρου. Η διοίκηση του Χιτζάζ, μάλιστα, ήταν ένα μείγμα κοσμικής και επίσημης υπεροχής και θρησκευτικής καθοδήγησης. Κυβερνούσαν ανάμεσα στους Άραβες στο όνομα της θρησκευτικής καθοδήγησης και μονοπωλούσαν πάντα την φύλαξη του Ιερού Οίκου και της γύρω περιοχής. Φρόντιζαν τα ενδιαφέροντα των προσκυνητών του Αλ-Κά μπα και ήταν υπεύθυνοι για την εφαρμογή του Νόμου του Ιμπραχήμ (Αβραάμ). Είχαν μάλιστα τέτοια τμήματα και γραφεία σαν αυτά των σημερινών κοινοβουλίων. Ωστόσο, στάθηκαν πολύ αδύναμοι να κουβαλήσουν το βαρύ φορτίο, όπως αποδείχθηκε κατά την εισβολή των Αβησσυνίων (Αιθιόπων). ΟΙ ΘΡΗΣΚΕΙΕΣ ΤΩΝ ΑΡΑΒΩΝ 37\n38 Οι περισσότεροι Άραβες άκουσαν το κάλεσμα του Ισμαήλ, και υιοθέτησαν τη θρησκεία του πατέρα του, Ιμπραχήμ (Αβραάμ). Ο λαός του λάτρευε Τον Αλλά(χ), ομολόγησε τη Μοναδικότητά Του και ακολούθησε τη θρησκεία Του για πολύ καιρό, μέχρι που ξέχασαν μέρος όσων τους είχαν υπενθυμίσει. Ωστόσο, διατήρησαν θεμελιώδεις πεποιθήσεις, όπως ο μονοθεϊσμός, αλλά και διάφορες άλλες πλευρές της θρησκείας του Ιμπραχήμ (Αβραάμ), μέχρι που ένας αρχηγός των Χουζά α, με το όνομα Αμρ μπιν Λουχάι, γνωστός για τη δικαιοσύνη, τη φιλανθρωπία, την ευλάβεια του και την αγάπη του για τη θρησκεία, και τον οποίο ο λαός αγαπούσε και υπάκουε ανεπιφύλακτα, γύρισε από ένα ταξίδι στο Λεβάντες (παλαιά Συρία) όπου είδε τους ανθρώπους να λατρεύουν είδωλα, ένα φαινόμενο το οποίο ενέκρινε και θεώρησε σωστό αφού το Λεβάντες (παλαιά Συρία) ήταν ο τόπος των Αγγελιαφόρων και των Γραφών, και έφερε μαζί του ένα είδωλο (Χούμπαλ), το οποίο τοποθέτησε στο κέντρο του Αλ-Κά μπα (Ιερού Οίκου) και κάλεσε το λαό να το προσκυνήσουν και να το λατρεύουν. Πολύ εύκολα και γρήγορα ο παγανισμός εξαπλώθηκε σε όλη τη Μέκκα και, λίγο αργότερα, σε όλο το Χιτζάζ, αφού οι άνθρωποι της Μέκκας ήταν θεματοφύλακες όχι μόνο του Ιερού Οίκου, αλλά και ολόκληρου του Χάραμ. Πολλά είδωλα, με διαφορετικά ονόματα, παρουσιάστηκαν στην περιοχή. Το Χούμπαλ ήταν φτιαγμένο από ερυθρό γρανίτη, και είχε ανθρώπινη μορφή. Το δεξί του χέρι ήταν σπασμένο, και 38\n39 όταν το πήραν οι Κουράις, αντικατέστησαν το σπασμένο χέρι με ένα άλλο χρυσό. Ήταν το πρώτο είδωλο των απίστων, και αυτό που θεωρούσαν το πιο σπουδαίο και το πιο ιερό. Για παράδειγμα, ένα είδωλο που ονομαζόταν «Μανάτ» λατρευόταν σε ένα μέρος γνωστό ως Αλ-Μουσάλαλ κοντά στην Κουντάιντ στην Ερυθρά θάλασσα. Ένα άλλο, το «Αλ- Λάτ» στον Ατ-Τά ιφ, ένα τρίτο, το «Αλ- Ούζα» στην κοιλάδα της Νάχλα κ.ο.κ.. Ο πολυθεϊσμός κυριάρχησε παντού στο Χιτζάζ. Λέγεται μέχρι και ότι ο Αμρ μπιν Λουχάι, με τη βοήθεια ενός τζινν που τον συντρόφευε, που του είπε ότι τα είδωλα της εποχής του Νώε, το Ούαντ, το Σουά, το Γιαγούθ και το Νεσρ, ήταν θαμμένα στη Τζέντα, τα ξέθαψε και τα πήγε στην Τιχάμα. Την ώρα του προσκυνήματος, τα είδωλα μοιράστηκαν στις φυλές για να τα επιστρέψουν στον τόπο τους. Κάθε φυλή και κάθε οίκος είχε τα δικά του είδωλα, και ακόμα και ο Ιερός Οίκος είχε γεμίσει με τέτοια. Όταν Ο Προφήτης κατέκτησε τη Μέκκα, 360 είδωλα βρέθηκαν κοντά στο Αλ-Κά μπα. Τα διέλυσε και διέταξε να τα πάρουν από εκεί και να τα κάψουν. Ο πολυθεϊσμός και η λατρεία των ειδώλων έγινε το εξέχον χαρακτηριστικό των Αράβων πριν το Ισλάμ, παρά την υποτιθέμενη υιοθέτηση από αυτούς της θρησκείας του Ιμπραχήμ (Αβραάμ). 39\n40 Ακόμα και μέσα στο Αλ-Κά μπα υπήρχαν είδωλα και εικόνες. Υπήρχε ακόμη κι ένα είδωλο που απεικόνιζε τον Προφήτη Ιμπραχήμ (Αβραάμ), και άλλο ένα που απεικόνιζε τον Ισμαήλ. Ο Προφήτης Μωχάμμαντ διέλυσε και έκαψε όλα αυτά τα είδωλα και τις εικόνες την ημέρα που κατέκτησε τη Μέκκα. Οι άνθρωποι έφτασαν σε τέτοιο υπερβολικό σημείο στη λατρεία των ειδώλων, που ο Ρατζά Αλ- Ουτάρντι είπε: «Εμείς λατρεύαμε την πέτρα, κι αν βρίσκαμε μια πέτρα καλύτερη, πετούσαμε την παλιά και λατρεύαμε την καινούργια. Κι αν δε βρίσκαμε πέτρα, μαζεύαμε σωρό από χώμα και παίρναμε μια αγελάδα και την αρμέγαμε πάνω σ αυτόν και τον περιερχόμασταν.» Η ιδέα της λατρείας των ειδώλων άρχισε σ αυτούς όταν είδαν ότι οι άγγελοι, οι Προφήτες, οι Αγγελιαφόροι, οι άγιοι, οι ευσεβείς και οι φιλάνθρωποι ήταν υψηλότεροι στην ιεραρχία και πιο κοντά στον Αλλά(χ) από τους υπόλοιπους, και όταν είδαν ότι είχαν μεγάλη δύναμη στα χέρια τους (πχ. θαύματα), νόμισαν ότι Ο Αλλά(χ) τούς είχε δώσει μερίδιο από τη δύναμή Του, σε πράγματα που στην πραγματικότητα είναι μόνο στη δικαιοδοσία Του. Νόμισαν, επίσης, ότι όλοι αυτοί, λόγω της υψηλής θέσης τους και του ότι βρίσκονταν κοντά στον Αλλά(χ), είχαν τη δύναμη να γίνουν μεσολαβητές μεταξύ αυτών και του Αλλά(χ), και ότι δεν έπρεπε να ζητήσει κανείς τίποτα από Τον Αλλά(χ), παρά μόνο μέσω αυτών, καθώς επίσης ότι δεν έπρεπε να λατρεύει 40\n41 κανείς Τον Αλλά(χ), παρά μόνο μέσω αυτών. Όταν πίστεψαν σ αυτήν την ιδέα, πήραν αυτούς τους ανθρώπους ως αγίους και τους εξέλαβαν ως τρόπο διαμεσολάβησης με Τον Αλλά(χ), και προσπάθησαν να τους πλησιάσουν με κάθε δυνατό τρόπο: έφτιαχναν αγάλματα και εικόνες με τις μορφές τους. Τα είδωλα και οι εικόνες δεν απεικόνιζαν την αληθινή μορφή τους, αλλά ήταν αποκυήματα της φαντασίας τους. Αυτά τα αγάλματα και οι εικόνες λέγονται Αλ- Ασσνάμ. Για κάποιους δεν έφτιαχναν ούτε εικόνες, ούτε αγάλματα, αλλά έκαναν ιερούς τόπους τα σημεία ταφής τους, τα σπίτια τους, τα σημεία που αναπαύονταν κλπ. Επίσης, σε αυτά τα σημεία τελούσαν θυσίες και πράξεις που δήλωναν την υπακοή τους και την υποταγή τους προς αυτούς τους ανθρώπους. Όλα αυτά τα μνημεία και τα μέρη είναι εκείνα που αποκαλούνται Αλ-Αουθάν. Οι παραδόσεις και οι τελετές για τα είδωλα δημιουργήθηκαν κατά κύριο λόγο από τον Αμρ μπιν Λουχάι και θεωρήθηκαν θετικές καινοτομίες παρά αποκλίσεις από τη θρησκεία του Ιμπραχήμ (Αβραάμ). Μερικά χαρακτηριστικά της λατρείας των ειδώλων ήταν: Αφοσίωση στα είδωλα, αναζήτηση προστασίας σε αυτά, ζητωκραυγή των ονομάτων τους, αναζήτηση της βοήθειάς τους στις δυσκολίες και ικεσίες σε αυτά για εκπλήρωση επιθυμιών με την ελπίδα ότι τα είδωλα (δηλ. οι παγανιστικοί θεοί) θα μεσολαβούσαν ανάμεσα 41\n42 στους ανθρώπους και Τον Αλλά(χ) για την εκπλήρωση των επιθυμιών τους. Οι άνθρωποι τελούσαν προσκύνημα για τα είδωλα, περιέρχονταν γύρω από αυτά, ταπεινώνονταν μπροστά τους και τα προσκυνούσαν. Αναζητούσαν την προσέγγιση στα είδωλα μέσω διαφόρων μορφών θυσιών. Καθαγίαση ορισμένων μερίδων φαγητού, ποτού και μέρος των ζώων και των καρπών στο όνομα των ειδώλων. Περιέργως, ορισμένο μέρος καθαγιαζόταν και στο όνομα Του Αλλά(χ), αλλά οι άνθρωποι έβρισκαν συχνά λόγους για να μεταφέρουν μέρος του μεριδίου Του Αλλά(χ) στα είδωλα, αλλά ποτέ το αντίθετο. Ως προς αυτό, το Κοράνιο λέει: Και όρισαν για Τον Αλλά(χ), από όσα δημιούργησε, ένα μέρος από τη συγκομιδή και από τα κοπάδια και είπαν: Αυτό είναι για Τον Αλλά(χ), σύμφωνα με τον ισχυρισμό τους και Αυτό είναι για τους (υποτιθέμενους) εταίρους μας (τα είδωλα) Και όμως, από το μερίδιο που προόριζαν για τους εταίρους τους (τα είδωλα), ποτέ δε θα πάρουν (μέρος από αυτό) για τον Αλλά(χ), ενώ από το μερίδιο που προόριζαν για Τον Αλλά(χ) μπορούν να πάρουν από αυτό για τους εταίρους τους (τα 42\n43 είδωλα). Τι άθλιο είναι αυτό που κρίνουν! [Κοράνιο 6:136] Κολάκευαν αυτά τα είδωλα με τάματα από τα σπαρτά και τα ζώα τους. Ως προς αυτό, το Κοράνιο λέει: Και είπαν ότι τέτοια κοπάδια και συγκομιδή είναι απαγορευμένα, δεν τα τρώνε εκτός εκείνοι που θέλουμε εμείς- έτσι διατείνονται-. Επιπλέον, (λένε ότι) υπάρχουν κοπάδια που απαγορεύεται να μπαίνουν στο ζυγό ή να φορτώνονται, και άλλα πάνω στα οποία (κατά τη σφαγή) δεν αναφέρθηκε το όνομα Του Αλλά(χ) και ψεύδονται ενάντια σ' Αυτόν (Τον Αλλά(χ)). Θα τούς ανταποδώσει γι' αυτά που μηχανεύονταν.. [Κοράνιο 6:138] Αφιέρωση συγκεκριμένων ζώων (όπως η Μπαχίρα, η Σά ιμπα, η Ωασίλα και ο Χαμ) στα είδωλα, κάτι που σήμαινε ότι αυτά τα ζώα δε θα χρησιμοποιούνταν για εργασία, για χάρη αυτών των παγανιστικών θεών. Η Ασ-Σά ιμπα, όπως καταγράφηκε από τον Σα είντ Ιμπν Αλ-Μπουσάιμπ, ήταν μια θηλυκή καμήλα που γέννησε δέκα θηλυκά στη σειρά, αλλά κανένα αρσενικό, και ελευθερώθηκε και απαγορεύτηκε να χρησιμοποιείται ως υποζύγιο, για το μαλλί της ή για άρμεγμα (παρά μόνο για να πιουν φιλοξενούμενοι) και έτσι θα γινόταν και για το ενδέκατο θηλυκό που θα γεννούσε, στο οποίο θα δινόταν το όνομα Μπαχίρα, αφού του έκαναν τομές στα αυτιά. Η Ωασίλα ήταν ένα θηλυκό πρόβατο 43\nΕίναι ο Ιησούς Θεός; Η Βίβλος Λέει: ΟΧΙ ] يوناk [ Ελληνικά Greek Σαμπίρ Αλί Μετάφραση : EUROPEAN ISLAMIC RESEARCH CENTER (EIRC) & Ρηγάλος Κωνσταντίνος Επιμέλεια : Τσεκούρα Βίβιαν & Άχμαντ Αλ- Αμίρ 2013-1435\nΕΚΔΡΟΜΗ - ΠΡΟΣΚΥΝΗΜΑ ΣΤΟ ΧΩΡΙΟ ΓΙΑ ΤΟΝ ΕΟΡΤΑΣΜΟ ΤΟΥ ΑΓΙΟΥ ΕΥΘΥΜΙΟΥ\nΓραφεία: Aριστογείτονος 11-13, Αθήνα Τ.Κ. 105 52 Τηλ.: 210 3250 354 www.agiathimia.com e-mail:info@agiathimia.com ΠΕΡΙΟΔΟΣ Β ΕΤΟΣ 25ο ΑΡ. ΦΥΛΛΟΥ 99 OKTΩΒΡΙΟΣ - ΝΟΕΜΒΡΙΟΣ - ΔΕΚΕΜΒΡΙΟΣ 2015 Ενόψει της επετειακής\nΠΑΡΑΔΟΣΙΑΚΟΙ ΧΟΡΟΙ ΤΗΣ ΚΡΗΤΗΣ\nΠΑΡΑΔΟΣΙΑΚΟΙ ΧΟΡΟΙ ΤΗΣ ΚΡΗΤΗΣ Στη ζωντανή χορευτική κληρονομιά της Κρήτης περιλαμβάνονται είκοσι περίπου παραδοσιακοί χοροί. Από αυτούς, στις μέρες μας, άλλοι έχουν παγκρήτια και άλλοι τοπική μόνο διάδοση.\nΕΔΩ ΠΟΛΥΤΕΧΝΕΙΟ 38 χρόνια μετά\nΌσο με θάβουνε, εγώ θα φυτρώνω Μηνιάτικη ηλεκτρονική έκδοση του Πανελλήνιου Σωματείου Θεάτρου Σκιών Περίοδος Γ Τεύχος 52 Νοέμβρης 2011 2 ΕΔΩ ΠΟΛΥΤΕΧΝΕΙΟ 38 χρόνια μετά Στις 21 Απριλίου του 1967, ο Γεώργιος\nCopyright 2014: ΕΚΔΟΣΕΙΣ ΩΚΕΑΝΟΣ & Ήρα Ραΐση\n& Ήρα Ραΐση Πρόλογος Δυο αναμμένα τσιγάρα κοκκίνιζαν συχνά τις καύτρες τους στο μπροστινό βαγόνι από το πολύχρωμο καραβάνι. Ο οδηγός και ο ξαφνικός του επισκέπτης πάσχιζαν να ξεγελάσουν την κουρασμένη\n14 ΓΙΑΝΝΗΣ & ΜΑΡΙΝΑ ΑΛΕΞΑΝΔΡΟΥ\nΕΙΣΑΓΩΓΗ Πολύ λίγα έθνη από τα αρχαιότατα χρόνια παρουσιάζουν τέτοια διασπορά όσο το ελληνικό. Σε όλες τις περιόδους της μακράς ιστορίας των Ελλήνων, για διάφορες αιτίες, αυτοί ετράπησαν σε άλλες χώρες.\nΕτήσια συνδρομή 25 Τιμή φύλλου 0,50 e-mail: fonikor@oene.gr Κωδικός 2293 Η ΠΡΩΤΗ ΣΕ ΚΥΚΛΟΦΟΡΙΑ ΕΦΗΜΕΡΙΔΑ ΤΗΣ ΚΟΡΙΝΘΙΑΣ Η ΦΩΝΗ ΤΗΣ ΚΟΡΙΝΘΙΑΣ ΕΒΔΟΜΑΔΙΑΙΟ ΔΗΜΟΣΙΟΓΡΑΦΙΚΟ ΟΡΓΑΝΟ ΤΩΝ ΣΥΜΦΕΡΟΝΤΩΝ ΤΩΝ ΚΟΡΙΝΘΙΩΝ


Σοκ στο GNTM! Πρωτοφανής απόφαση των κριτών στο φινάλε – Δεν ξανάγινε αυτό... - Alldaynews.gr\nΣοκ στο GNTM! Πρωτοφανής απόφαση των κριτών στο φινάλε – Δεν ξανάγινε αυτό…\nΔείτε τι συνέβη στο πλατό του Greece’s Next Top Model!\nΜια απίστευτη εξέλιξη που δεν έχει ξανασυμβεί στο GNTM είδαμε στο φινάλε του σημερινού επεισοδίου. Τη στιγμή που οι διαγωνιζόμενες περίμεναν να ακούσουν το όνομα της κοπέλας που θα αποχωρήσει, οι κριτές “αιφνιδίασαν” τα κορίτσια με την απόφασή τους, “παγώνοντας” τους πάντες στο πλατό…\nΈνα top model οφείλει να τα βγάζει πέρα με χάρη σε κάθε στίβο μάχης και ανταγωνισμού. Οι top 9 του GNTM έπρεπε, σε αυτή τη δοκιμασία αποχώρησης, να αποδείξουν ότι στο δρόμο για τον τίτλο του διαγωνισμού μπορούν να κερδίσουν και τους μικρότερους αγώνες μόδας.\nΗ σκυταλοδρομία styling ανέδειξε μία νικήτρια, η οποία και απέκτησε πλεονέκτημα στη φωτογράφιση, που πραγματοποιήθηκε υπό “εξοχικές” και αντίξοες συνθήκες.\nΤα κορίτσια πόζαραν στον φακό του Άκη Παρασκευόπουλου σε δυναμικές, αθλητικές πόζες. Η έκφραση έπρεπε να αναδεικνύει το αγωνιστικό πνεύμα του concept, καθώς τα κορίτσια έπρεπε να κινηθούν έρποντας σε λάσπες ή σκαρφαλώνοντας σε πυραμίδα αναρρίχησης.\nΗ φωτογράφιση πραγματοποιήθηκε παρουσία του γυμναστή των κοριτσιών, ο οποίος αποφάσισε ποια έχει το καλύτερο αθλητικό πνεύμα στο σετ.\nΝικήτρια ήταν η Μαρία Μιχαλοπούλου, η οποία επέλεξε την Ίλντα Κρόνι και μαζί επισκέφθηκαν το Hiltonia Spa για μασάζ και στιγμές απόλυτης χαλάρωσης, όπως αρμόζει μετά από μια εξαντλητική δοκιμασία.\nΣτο πλατό οι κριτές μίλησαν για ακόμα μια φορά με ειλικρίνεια, που διέλυσε τα κορίτσια και που κλόνισε τις φιλοδοξίες ορισμένων για το μέλλον τους στο διαγωνισμό.\nΣτην τελική τριάδα με τις χειρότερες φωτογραφίες είχαν μείνει η Κάτια Ταραμπάνκο, η Ασημίνα Χαρίτου και η Χαρά Παππά.\n«Πρέπει να φύγετε και οι τρεις», είπε η Βίκυ Καγιά “παγώνοντας”, αρχικά, τους πάντες στο πλατό. Εξήγησε, όμως, πως κάτι τέτοιο δεν γίνεται, καθώς είναι αντίθετο από τους κανονισμούς του παιχνιδιού: «Πράγμα που δεν μπορεί να γίνει γιατί δεν μπορούμε να αλλάξουμε εμείς τους κανόνες του GNTM».\nΗ Βίκυ Καγιά, στη συνέχεια, ανακοίνωσε πως οι κριτές πήραν την απόφαση να μην αποχωρήσει καμία, κάτι που ανακούφισε τις παίκτριες…\nΆραγε, η απόφαση που πήραν οι τέσσερις κριτές είναι μέσα στους κανονισμούς του GNTM;\nΕτικέτες: GNTMΒίκυ Καγιά\nΑλβανία: «Βομβαρδισμένο τοπίο» μετά τον ισχυρό σεισμό – Συγκλονιστικές εικόνες από την καταστροφή – Διάσωση live παιδιού\nΘάσος: Πλημμύρες, κλειστά σχολεία και άνθρωποι να φεύγουν από τα σπίτια τους για να σωθούν (vids)


CES 2019 - Part 2\nΑρχικηΕτικέταCES 2019 - Part 2\nAudio & VideoTECHSamsung Micro LED 4K TV 75”: Το μέλλον των modular TV’s στην CES 2019\nΚάποιοι ίσως να θυμάστε ότι η Samsung στην περσινή CES είχε παρουσιάσει την εντυπωσιακή τηλεόραση micro LED “The Wall”. Η τεχνολογία αυτή στην ουσία επιτρέπει την δημιουργία οθονών σε οποιοδήποτε μέγεθος και σχήμα θέλει ο χρήστης, μιας και αποτελείται από αρθρώματα τα οποία ενώνονται για την δημιουργία μιας οθόνης. Αυτή την χρονιά η τεχνολογία βελτιώθηκε, η Samsung όπως φαίνεται έλυσε κάποια τεχνικά θέματα και στην CES 2019 παρουσίασε μια τηλεόραση 4K microLED 75 ιντσών. Και...\nΗ LG παρουσιάζει το συναρπαστικό της όραμά της για την ολοκληρωμένη φροντίδα των ρούχων με το επαναστατικό σύστημα Styler στη CES 2019. Βασικός πρωταγωνιστής της σειράς θα είναι το νέο LG Styler Black Tinted Mirror Glass Door, βραβευμένο με CES 2019 Innovation Award. Η LG θα παρουσιάσει επίσης εκπληκτικά μοντέλα μεγάλης χωρητικότητας για το μέλλον και την AI υπηρεσία Smart Mirror για μια εντελώς νέα εικονική εμπειρία. Το ξεχωριστό LG Styler Black Tinted Mirror Glass...


Athan-ology: Νέα Σελήνη στις 23.2.2020\nΣτις 23 Φεβρουαρίου ολοκληρώνεται η νέα Σελήνη του μήνα. Το φαινόμενο συμβαίνει στις 17:31, στην 5η μοίρα του Ιχθύος (04ο28’) και για τις συντεταγμένες της Ελλάδος ο χάρτης που καταστρώνεται έχει ωροσκόπο στον Λέοντα, μεσουρανεί ο Ταύρος και είναι ο παρακάτω.\nΑπό αυτή την νέα Σελήνη επηρεάζονται τα ζώδια του μεταβλητού σταυρού (Δίδυμοι, Παρθένοι, Τοξότες και Ιχθύες) και κυρίως όσοι έχουν γεννηθεί από 21-252, από 23-27/5, από 25-29/8 και από 25-29/11, αλλά και όσοι έχουν πλανήτες από την 2η έως την 6η μοίρα του μεταβλητού σταυρού. Από αντισκιά επηρεάζονται οι γεννημένοι στις 15/4 και στις 18/10 ή όσοι έχουν πλανήτες στην 25η μοίρα του άξονα Κριού-Ζυγού. Συμβουλέψου τον αστρολογικό χάρτη σου για να δεις αν επηρεάζεσαι από το φαινόμενο.\nΗ νέα Σελήνη συμβολίζει την αρχή ενός νέου κύκλου που εισάγει καινούργια στοιχεία στην εμπειρία και στους κύκλους της ζωής μας, στοιχεία και συνειδητοποιήσεις που θα καταστούν σαφή και θα εξελιχθούν περνώντας από στάδια και φτάνοντας στην ολοκλήρωσή τους με το τέλος του κύκλου που σηματοδοτείται από την επόμενη νέα Σελήνη στις 24 Μαρτίου. Το ευνοϊκότερο διάστημα για να κάνουμε μια καινούργια αρχή και να ξεκινήσουμε καινούργια σχέδια μέσα σε αυτόν τον κύκλο είναι κατά την αύξουσα φάση του, δηλαδή από τις 23 του μήνα και μέχρι τις 9 Μαρτίου, μέχρι την επόμενη Πανσέληνο δηλαδή. Η ενέργεια μιας νέας Σελήνης γενικά είναι φρέσκια, παρορμητική και ενθουσιώδης και δίνει την ψυχολογική βάση για καινούργια ξεκινήματα, αυτό όμως δεν σημαίνει ότι ευνοούνται όλα τα καινούργια ξεκινήματα ανεξαιρέτως.\nΕπιθυμία να φανούμε χρήσιμοι σε όσους βρίσκονται σε ανάγκη\nΣυνδυασμός ευαισθησίας και πραγματικότητας\nΑνάγκη να κατανικήσουμε την κοινωνική υποκρισία\nΑπελευθέρωση από δεσμευτικές αναστολές\nΑντίδραση προς τους κοινωνικούς και θρησκευτικούς κώδικες\nΘυμός και απογοήτευση από μια υπόσχεση επιτυχίας\nΑνάλυση της ικανότητας μας να διατηρούμε τον έλεγχο των καταστάσεων\nΘρησκευτικές έννοιες αφυπνίζονται\nΣτοχασμός πάνω στις προσωπικές μας αξίες\nΑνάγκη να διαχωριστούν κοινωνικές και θρησκευτικές ιδέες\nΑνάγκη απόσυρσης για στοχασμό\nΣύγκρουση ενστίκτων και παρορμήσεων\nΑνάγκη επιλογής μονοπατιού\nΗ Νέα Σελήνη ενεργοποιεί το μεσοδιάστημα Άρη/Ουρανού που σχετίζεται με την ξαφνική και αναπάντεχη δράση και την διαδικασία της εύρεσης του δικού μας προσωπικού τρόπου για να κάνουμε τα πράγματα. Ο νέος αυτός κύκλος λοιπόν μιλά για δράση μετά από έμπνευση αλλά και ατυχήματα που οφείλονται σε ενέργεια που έχει συσσωρευτεί. Είναι μια περίοδος που χρειάζεται να κυνηγήσουμε τους δικούς μας ατομικούς στόχους με τον δικό μας ανεξάρτητο ή πειραματικό τρόπο και τα συναισθήματα και παρορμήσεις που ξυπνάνε απότομα μας οδηγούν σε δράση. Η ανάγκη να εκφράσουμε τα συναισθήματά μας ελεύθερα και ανοιχτά αρχίζει να αυξάνει και ακολουθώντας το ένστικτό μας γινόμαστε πολύ δημιουργικοί. Η αναζήτηση του δικού μας τρόπου να κάνουμε τα πράγματα δημιουργεί ανασφάλεια.\nΤο μεσοδιάστημα αντιπροσωπεύει την χρήση της ενέργειάς μας και δείχνει σε ποιον τομέα μπορεί να έχουμε ξαφνικά ενδυνάμωση της ατομικής μας θέλησης και της αποφασιστικότητάς μας. Στον χάρτη της νέας Σελήνης η πέμπτη μοίρα των Ιχθύων πέφτει στον έβδομο οίκο και μιλά για ενδυνάμωση της θέλησής μας γύρω από θέματα σχέσεων και συνεργασιών και σε αυτό προστίθεται η εξιδανίκευση και η θυσία ως τρόποι που θα εκφράσουμε την ελευθερία και την ανεξαρτησία. Ο οίκος που πέφτει η νέα Σελήνη στο ατομικό μας ωροσκόπιο θα δείξει σε ποιον τομέα της ζωής μας έχει έρθει η ώρα για να παλέψουμε σύμφωνα με τα ιδανικά μας και να φέρουμε αλλαγές και μεταρρυθμίσεις.\nΑπό μια άλλη πλευρά θεώρησης η τριάδα νέα Σελήνη-Άρης-Ουρανός συνθέτει τον σχηματισμό που καλείται μικρό τρίγωνο, σχηματισμός που δημιουργείται όταν δύο πλανήτες βρίσκονται σε τρίγωνο και ένας τρίτος τους εξαγωνίζει ταυτόχρονα. Αυτός ο ευνοϊκός σχηματισμός δίνει δημιουργικότητα και ευστροφία και αυτή η νέα Σελήνη είναι ιδιαίτερα κινητική και επικοινωνιακή και μας εμπνέει να βάλουμε σε εφαρμογή τα σχέδιά μας για να φέρουμε θετικά αποτελέσματα. Η διαίσθηση και το όραμα τονίζονται σε αυτή την διαδικασία λόγω των Ιχθύων.\nΝα θυμάσαι ότι ο ατομικός σου χάρτης είναι ένα σύνολο που δίνει πολύ περισσότερες πληροφορίες για σένα και το μέλλον σου από ό,τι απλά το ζώδιό σου. Με αφορμή αυτή την νέα Σελήνη μπορείς να κλείσεις ένα ραντεβού μαζί μου. Για μία γενική τάση για το ζώδιό σου συνέχισε την ανάγνωση στο astropedia.gr Καλή και δημιουργική νέα Σελήνη σε όλους και όλες, Athan\nΑναρτήθηκε από Athan Zervas στις 13:21


Κύπελλο Γυναικών: Ολυμπιακός-ΠΑΟΚ 85-48 - Ελληνική Ομοσπονδία Καλαθοσφαίρισης\nΗμιτελικός, Κύπελλο Γυναικών, Ολυμπιακός, ΠΑΟΚ, Φάιναλ Φορ\nΟ Ολυμπιακός δημιούργησε σχετικά γρήγορα μια μεγάλη υπέρ του διαφορά και έφτασε στη νίκη επί του ΠΑΟΚ με το τελικό 85-48. Ο τελικός Παναθηναϊκός-Ολυμπιακός θα διεξαχθεί την Κυριακή 20 Μαρτίου στη Λευκάδα στις 15.00 και θα μεταδοθεί από τα κανάλια NovaSports.\nOΠΑΟΚ πάλεψε στα πρώτα λεπτά της αναμέτρησης και πήρε πρώτος το προβάδισμα (5-8, 3’), αλλά ο Ολυμπιακός βρήκε ρυθμό, ήταν πολύ εύστοχος και πήρε τα ηνία της αναμέτρησης από το πρώτο κιόλας δεκάλεπτο. Το 8-11 έγινε 24-17 (7’) για να φτάσει η διαφορά στο +10 στο τέλος της περιόδου (33-23). Τα πρώτα λεπτά της δεύτερης περιόδου διαμόρφωσαν ουσιαστικά και την εξέλιξη της αναμέτρησης. Ένα 13-0 οδήγησε στο 46-23 (14’) με τις «ερυθρόλευκες» να κυριαρχούν σε κάθε τομέα της στατιστικής και πάνω στο παρκέ ως το 60-31 του ημιχρόνου.\nΤο σκηνικό δεν άλλαξε ούτε στο τρίτο δεκάλεπτο. Ο δείκτης της διαφοράς συνέχισε να ανεβαίνει ως το 74-38 (30’) για να γράψει +41 με την έναρξη της τέταρτης περιόδου (79-38, 31’) και τον αγώνα να ολοκληρώνεται με το τελικό 85-48.\nΔεκάλεπτα: 33-23, 60-31, 74-38, 85-48\nΟλυμπιακός (Καπογιάννη): Γκοτζή 4, Σταμάτη 9, Μπόνη 15, Χατζηνικολάου 7, Καλογήρου 2, Μπαλτά 4, Νικολαϊδου 2, Χαλιβέρα 7, Τζόνσον 12, Κοσμά 12, Παπαμιχαήλ 7, Κριστόφερσον 4\nΠΑΟΚ (Μασλαρινός): Κυρατζή, Τελίδου 9, Ρέντμον 7, Σπανίδου 14, Τζουγκράκη 3, Σταυρίδου 7, Κατωπόδη 1, Ταρπάγκου, Κλέμονς 3, Διαμαντίδου, Κοντογεώργου 4\nΕπόμενηΚύπελλο Γυναικών: Δηλώσεις Β’ ΗμιτελικούNext


Kαστοριά :Νοσοκομεικακό wi fi. – kastoria365 – καστορια 365\nΑρχική > Απόψεις > Kαστοριά :Νοσοκομεικακό wi fi.\nKαστοριά :Νοσοκομεικακό wi fi.\nΣτο νοσοκομείο Καστοριάς εισάγονται καθημερινά στις κλινικές του δεκάδες ασθενείς\n. Οι περισσότεροι από τους οποίους περιθάλπτονται για ικανό αριθμό ημερών. Και δίπλα τους παραστέκουν ημέρα και νύχτα ένα σωρό οικογενειακά πρόσωπα ως συνοδοί κι άλλοι τόσοι επισκέπτες. Όλα αυτά μας κάνουν ατελείωτες ώρες περισυλλογής, πόνου, μοναξιάς, βαρεμάρας.\nΚάποτε οι άνθρωποι αυτοί έφερναν μαζί τους κι ένα βιβλίο και τις ώρες της αδράνειας βυθιζόταν στην μελέτη του. Σήμερα αυτό έχει ατονήσει και οι πάντες εντρυφούν στα κινητά τους.\nΤα οποία –στην πλειονότητα τους- είναι αναγκασμένοι να χρησιμοποιούν εκτός δικτύου. Θα ήταν άραγε τόσο δύσκολο να προνοήσει η διοίκηση του ΓΝΝ Καστοριάς να στήσει έναν μεγάλο πομπό Wi fi μέσα στις εγκαταστάσεις του?\nΈναν πομπό που θα δίνει πρόσβαση στο internet σε εκατοντάδες ανθρώπους που εργάζονται, περιθάλπτονται ή διακινούνται καθημερινά εκεί μέσα! Ένα Wi fi ευρείας κλίμακας ικανό να αντέξει τον φόρτο πολλαπλών ταυτόχρονων συνδέσεων. Κι αν η απόφαση παρθεί. η υλοποίηση της από κει και μετά είναι υπόθεση απλής μεθοδολογίας\nΜε χρηματοδότηση από κάποιο σχετικό ευρωπαϊκό πρόγραμμα ή μέσω κάποιας χορηγίας ακόμη και με crowd funding σε έναν ειδικό τραπεζικό λογαριασμό. Δεν είναι δα και τίποτε το πολύπλοκο…


Unboxholics: New Super Mario Bros 2 | iamretro\nΤο σημερινό επεισόδιο των Unboxholics δεν παρουσιάζει κάποιο προϊόν τεχνολογίας ή μία συλλεκτική έκδοση, αλλά την απλή συσκευασία του New Super Mario Bros. 2 για το Nintendo 3DS. Το ενδιαφέρον του βίντεο όμως επικεντρώνεται στα δώρα που δίνει η Nortec Multimedia – η επίσημη αντιπροσωπεία της Nintendo στην Ελλάδα – σε όσους έχουν προβεί σε προπαραγγελία του τίτλου από το nintendo.gr. Συγκεκριμένα, το pre-order του New Super Mario Bros. 2 συνοδεύεται από μία ολόχρυση θήκη παιχνιδιών, καθώς και από ένα μεταλλικό, εξαιρετικής ποιότητας, μπρελόκ για τα κλειδιά σας. Ο νέος τίτλος της Nintendo, κυκλοφορεί την Παρασκευή, 17 Αυγούστου, ενώ η τιμή του ανέρχεται στα €51.\nΘελω να ξαναγίνω παιδί…τωρα


«Το Tέλος» του Σάμουελ Μπέκετ κυκλοφορεί από τις εκδόσεις Αλεξάνδρεια\nΣάββατο 4 Ιουλίου 2020 15:43\n3 Μαρτίου 2020 15:26:00\n«Το Τέλος», ένα από τα ωραιότερα και πιο δυνατά κείμενα του Σάμουελ Μπεκέτ κυκλοφορεί από τις εκδόσεις Αλεξάνδρεια. Πρόκειται για ένα εμβληματικό έργο του κορυφαίου δραματουργού που προσφέρεται για πολλαπλή ανάγνωση.\nΌπως αναφέρει στην εισαγωγή του βιβλίου η μεταφράστρια Θάλεια Μελή-Χωλλ :\n« Η ελληνική μετάφραση από τα αγγλικά , ακολούθησε το αγγλικό κείμενο του Μπέκετ. Όσο για την προσωπική μου αίσθηση κατά τη διαδικασία της μετάφρασης στην ελληνική γλώσσα, ποτέ δεν ένιωσα τον Μπέκετ «απέναντί μου» αλλά στο πλάι μου,αρωγό.\nΤο τέλος γράφτηκε το 1946 στα γαλλικά με τον τίτλο La Fin και το 1954 μεταφράστηκε στα αγγλικά από τον ίδιο τον συγγραφέα με τον τίτλο The End. Μέσω αφήγησης σε πρώτο πρόσωπο, παρακολουθούμε τη σταδιακή αποξένωση και αποδόμηση (βιολογική, ψυχική και πνευματική) του ήρωα. Η πλοκή της ζωής του έχει ήδη προηγηθεί και την πορεία της τελικής ευθείας διατρέχει η γλώσσα και το ύφος του Μπέκετ:\nΛόγος τολμηρός, ωμός, φαινομενικά «αθώος λογοτεχνίας» σαρκασμός, χιούμορ, ειρωνεία· γλώσσα υπαινικτική, ανατρεπτική, ανελέητη, ποιητική (άλλοτε με εσκεμμένη επιτήδευση και άλλοτε με σπαρακτική γνησιότητα)· κοινωνικοί, πολιτικοί και θρησκευτικοί σχολιασμοί, χωρίς διδακτισμό.\nΣχοινοβατώντας ανάμεσα στην ελεύθερη βούληση και τη μοίρα, ο ήρωας περιφέρεται ως «σάρκα ζωντανή» στο «γνωστό σκηνικό του μεγαλείου και της ερήμωσης». Ένα έργο δυνατό που προσφέρεται για πολλαπλή ανάγνωση.\nΜε έντυσαν και μου έδωσαν χρήματα. Ήξερα ποιο σκοπό είχαν τα χρήματα, ήταν η βάση για να ξεκινήσω. Όταν θα τα ξόδευα θα έπρεπε να βρω άλλα, εάν επιθυμούσα να συνεχίσω. Το ίδιο ίσχυε και για τα παπούτσια, όταν θα φθειρόντουσαν θα έπρεπε να τα επιδιορθώσω, ή να αγοράσω άλλο ζευγάρι, ή να συνεχίσω ξυπόλητος, εάν επιθυμούσα να συνεχίσω.\nΟ Σάμουελ Μπέκετ (αγγλ.: Samuel Barclay Beckett, 13 Απριλίου 1906 – 22 Δεκεμβρίου 1989) ήταν Ιρλανδός λογοτέχνης, ποιητής και θεατρικός συγγραφέας. Το έργο του είναι βασικά μινιμαλιστικό, και σύμφωνα με ορισμένους ερμηνευτές, βαθιά απαισιόδοξο για την ανθρώπινη φύση. Η απαισιοδοξία αυτή αντανακλάται από την εκτενή και περίεργη αίσθηση του χιούμορ στο έργο του, καθώς και από το γεγονός ότι η περιγραφή των εμποδίων στην ανθρώπινη ζωή εξυπηρετεί την επιθυμία του Μπέκετ να δείξει ότι το ταξίδι είναι που αξίζει, παρά τις δυσκολίες του. Το 1969, τιμήθηκε με το Βραβείο Νόμπελ Λογοτεχνίας, ενώ το 1984 εκλέχθηκε επικεφαλής της Aosdána, ένωσης ανθρώπων των Καλών Τεχνών της Ιρλανδίας.


1977: Συνεχές ωράριο τις 4 ημέρες και διακεκομμένο τις άλλες δυό για τα εμπορικά καταστήματα - Χανιώτικα Νέα\n26 Ιανουαρίου, 2022 12:27 μμ\nΕσείς γνωρίζατε ότι παλαιότερα στα Χανιά λειτουργούσαν με συνεχές ωράριο 4 ημέρες την βδομάδα; Για τις σχετικές αλλαγές στο ωράριο λειτουργίας καταστημάτων στα Χανιά διαβάζουμε στο φύλλο της 19ης Ιανουαρίου 1977.\n«Τέσσερις ημέρες συνεχές ωράριο και δύο διακεκομμένο θα εφαρμοσθή στα Χανιά, από τα εμπορικά καταστήματα, από 24-1-77 έως 15-5-77.\nΤούτο αποφασίσθηκε σε έκτακτη Γενική Συνέλευση των μελών του Εμπορικού Συλλόγου Χανίων. Σε σχετική ανακοίνωση που εξέδωσε χθες Εμπορικός Σύλλογος Χανίων, τονίζονται τ’ ακόλουθα:\n«Υπό του Εμπορικού Συλλόγου Χανίων επραγματοποιήθη έκτακτος συνέλευσις των μελών του με μοναδικόν θέμα τάς ώρας λειτουργίας των εμπορικών καταστημάτων κατά το δοκιμαστικόν στάδιον από 24-1-77 έως 15-5-77.\nΓενομένης ανταλλαγής απόψεων των μελών, απεφασίσθη διά σοβαράς πλειοψηφίας, η εφαρμογή του ωραρίου των 4 ημερών συνεχούς εργασίας και 2 ημερών διακεκομμένης, με εβδομαδιαίαν λειτουργίαν των καταστημάτων και απασχόλησιν του προσωπικού 43 ώρες.\nΤην απόφασιν ταύτην των εμπόρων εδέχθη με ικανοποίησιν και ευχαρίστησιν η Διοίκησις του Συνδέσμου Ιδιωτικών Υπαλλήλων Νομού Χανίων».


Αρχική σελίδαΠοδοσφαιροΗ επιστροφή Λουτσέσκου σημαίνει και επιστροφή Ιβάν\nΗ διοίκηση του ΠΑΟΚ, πήρε μία πολύ σοβαρή απόφαση και έδειξε την πρόθεση της για την επόμενη σεζόν. Ο Πάμπλο Γκαρσία έδωσε στην ομάδα το μέγιστο που μπορούσε σύμφωνα με τις δυνατότητες του.\nΚανένας δεν μπορεί να έχει παράπονο, από τον τελικό απολογισμό. Το να κατακτήσει ο ΠΑΟΚ που ανέλαβε τη δεύτερη θέση στη Super League Interwetten και το κύπελλο, ήταν το ταβάνι των δυνατοτήτων του ρόστερ που ανέλαβε.\nΟ ΓΚΑΡΣΙΑ ΔΕΝ ΗΤΑΝ ΕΤΟΙΜΟΣ ΑΠΟ ΠΛΕΥΡΑΣ ΝΟΟΤΡΟΠΙΑΣ\nΟ ΠΑΟΚ όμως όφειλε να αναζητήσει μία σίγουρη λύση. Οι οπαδοί του θα πρέπει να είναι απόλυτα ευχαριστημένοι με την απόφαση της διοίκησης γιατί έκανε μία επιλογή που αποδεικνύει πως η οικογένεια Σαββίδη, θέλει να επαναφέρει τον ΠΑΟΚ στην κορυφή.\nΗ διοίκηση του ΠΑΟΚ μιλούσε με τον Λουτσέσκου και είχε συμφωνήσει μαζί του πριν από τον τελικό. Η κατάκτηση του κυπέλλου μπορεί να δημιούργησε συνθήκες για δεύτερες σκέψεις, όμως τα όσα ακολούθησαν, έκαναν την διοίκηση να καταλάβει πως δεν μπορεί να συνεχίσει με τον συγκεκριμένο προπονητή. Ο σύλλογος δεν μπορεί να μεγαλώσει μέσα από αυτήν τη νοοτροπία.\nΔΕΝ ΥΠΗΡΧΕ ΠΕΡΙΘΩΡΙΟ ΓΙΑ ΡΙΚΣΟ\nΟ ΠΑΟΚ πήρε αήττητο νταμπλ σαν ισχυρός, έχοντας τους υπόλοιπους να μιλάνε για εκείνον και να του επιτίθενται, με αυτήν την λογική μόνο μπορεί να επιστρέψει στην διεκδίκηση του πρωταθλήματος. Μπορεί να κέρδισε το κύπελλο, η αλήθεια όμως είναι πως η απόσταση από τον Ολυμπιακό παραμένει μεγάλη.\nΟ φανατικός οπαδός μπορεί να θέλει να κοροϊδευτεί από ένα αποτέλεσμα, το καλό για τον σύλλογο είναι πως η διοίκηση απέδειξε πως έχει απόλυτη γνώση, πως χρειάζεται να επιστρέψει στο επίπεδο που βρισκόταν η ομάδα το καλοκαίρι του 2019.\nΟ Λουτσέσκου άφησε τον ΠΑΟΚ κυρίαρχο στο εγχώριο ποδόσφαιρο και δύο χρόνια μετά επιστρέφει, έχοντας να καλύψει σημαντικό έδαφος για να φθάσει τον\nανταγωνιστή του. Η δουλειά που γίνεται στον Ολυμπιακό είναι τέτοια που δεν αφήνει περιθώριο για οποιοδήποτε ρίσκο. Όσο επέτρεπαν στον ανταγωνιστή του να δουλεύει με μεγαλύτερη μεθοδικότητα από την δική τους ομάδα, δημιουργούσαν τις συνθήκες για να μεγαλώνει συνέχεια η ψαλίδα.\nΠΗΡΕ ΤΗ ΔΥΣΚΟΛΗ ΑΠΟΦΑΣΗ\nΟι φίλοι του συλλόγου κάνουν κριτική στην διοίκηση, θα πρέπει να καταλάβουν πως ο ιδιοκτήτης της ομάδας πήρε τη δύσκολη απόφαση και έκανε την ακριβή επιλογή. Δεκτή η απόφαση που πήρε η διοίκηση του ΠΑΟΚ, γιατί επέλεξε να δει την αλήθεια κατάματα να μην επιτρέψει στον εαυτό της σκόπιμα να κοροϊδευτεί από ένα αποτέλεσμα.\nΕπίσης στο ποδόσφαιρο μας συνήθως οι διοικήσεις επιλέγουν να πάρουν την φθηνή επιλογή, στη συγκεκριμένη ήταν και ακόμα πιο εύκολη γιατί η φθηνή επιλογή, έχει και σύμμαχο τον κόσμο.\nΤο εύκολο για τον Σαββίδη ήταν να κάνει το χατίρι σε μία μερίδα φανατικών οπαδών της ομάδας, να αφήσει τον φθηνό Γκαρσία στον πάγκο να του κάνει και δύο με τρεις μεταγραφές και να τον αφήσει να καεί. Σε περίπτωση αποτυχίας, υπήρχε το εξιλαστήριο θύμα και κανένας δεν μπορούσε να πει τίποτα στην διοίκηση καθώς έκανε αυτό που ήθελε, ένα μεγάλο ποσοστό των οπαδών της ομάδας.\nΜΕΓΑΛΩΝΕΙ ΤΟ ΜΠΑΤΖΕΤ, ΠΛΗΣΙΑΖΕΙ ΞΑΝΑ Η ΔΙΟΙΚΗΣΗ ΠΡΟΣ ΤΗΝ ΟΜΑΔΑ\nΔεν είναι μόνο το ένα εκατομμύριο ευρώ παραπάνω που θα δώσει για προπονητή, αλλά το γεγονός πως φέρνοντας τον Λουτσέσκου, υπάρχει η υποχρέωση να μεγαλώσει το μπάτζετ και να πλησιάσει η διοίκηση περισσότερο την ομάδα. Ο Ρουμάνος τεχνικός, έφυγε από τον ΠΑΟΚ νταμπλούχος απόλυτα επιτυχημένος και επιστρέφει, έχοντας καταγράψει επιτυχίες στο βιογραφικό του.\nΔεν θα ρισκάρει το όνομα του, αναλαμβάνοντας μία ομάδα που δεν του δίνει εφόδια να πετύχει. Θυμίζω πως στην προηγούμενη συνεργασία του με τον σύλλογο, είχε την διοίκηση δίπλα του σε ότι ζητούσε, ακόμα και σε αυτά που δεν γινόταν να τα ζητήσει.\nΗ επιστροφή Λουτσέσκου σημαίνει και επιστροφή Ιβάν και έχει σαν στόχο την επιστροφή του ΠΑΟΚ στην διεκδίκηση του πρωταθλήματος. Δείχνει ξεκάθαρα την βούληση που υπάρχει για να επαναφέρει την ομάδα στην κορυφή. Πως έχουν την γνώση, πως πρέπει να ανταγωνιστούν σε βάθος χρόνου μία ομάδα που δουλεύει σε υψηλό επίπεδο και πως για να το πετύχουν, επιβάλλεται να εργαστούν με μέθοδο και τεχνογνωσία.\nΠΡΟΣΤΑΤΕΨΕ ΤΟΝ ΓΚΑΡΣΙΑ ΚΑΙ ΕΦΕΡΕ ΤΟΝ ΠΡΟΠΟΝΗΤΗ ΠΟΥ ΗΘΕΛΑΝ ΟΛΟΙ\nΟ Ιβαν Σαββίδης έκανε με τον Πάμπλο Γκαρσία αυτό που έπρεπε. Τον προφύλαξε, τον άφησε να φύγει ισχυρός και του μετέφερε πως θα του προσφέρει όλα τα εφόδια ώστε να εκπαιδευτεί σε υψηλά στάνταρ και να επιστρέψει έτοιμος.\nΟι μεγάλες ομάδες δεν γίνεται στο αρχικό τους πλάνο να βάζουν ρίσκο και το να ξεκινήσει η φετινή χρονιά με τον Γκαρσία, με βάση τις συνθήκες που είχαν δημιουργηθεί, αλλά και με την νοοτροπία που είχε δείξει ο ίδιος ήταν ρίσκο. Ασφάλεια πως ο ΠΑΟΚ μπορεί να επιστρέψει και να κάνει ξανά πρωταθλητισμό, του προσφέρει μόνο ο Λουτσέσκου.\nΟ προπονητής που απέδειξε πως ξέρει τον τρόπο να κάνει τον ΠΑΟΚ πρωταθλητή, τον άνθρωπο που δημιούργησε έναν ΠΑΟΚ πολύ πιο πάνω από τον εγχώριο ανταγωνισμό.\nΤον προπονητή που ήταν η πρώτη επιλογή και του Δημήτρη Μελισανίδη και του Γιάννη Αλαφούζου για τον πάγκο της ομάδας τους. Τα λεφτά που ζήταγε όμως τους φάνηκαν πολλά, ο Ιβάν Σαββίδης τα έδωσε και το γεγονός αυτό, λέει πολλά για την επόμενη σεζόν.


Κορωνοϊός: Σοκάρουν οι νεκροψίες των ασθενών –Ποια ευρήματα ξάφνιασαν τους επιστήμονες - Aftodioikisi.gr\n2 Ιουλίου 2020 - 13:13\nΔεν είναι πρώτη φορά που οι νεκροψίες γίνονται πηγή πολύτιμων πληροφοριών για την καλύτερη κατανόηση ασθενειών. Όπως συνέβη με τον HIV/AIDS και τον Έμπολα, έτσι και με τον νέο κορωνοϊό, οι επιστήμονες εναποθέτουν σε αυτές τις ελπίδες τους για την αποτελεσματικότερη θεραπεία, αφού το εμβόλιο φαίνεται πως είναι ακόμη μακριά.\nΌταν η πανδημία έφτασε για πρώτη φορά στις ΗΠΑ, στα τέλη Μαρτίου, το δημόσιο σύστημα υγείας δεχόταν υπερβολική πίεση για να μπορέσει να καταπιαστεί με την έρευνα των νεκρών – έπρεπε πρώτα να κρατήσει στη ζωή εκείνους που ακόμη πάλευαν. Όμως μέχρι τα τέλη του Μαΐου και τον Ιούνιο, άρχισαν να δημοσιεύονται όλο και περισσότερα αποτελέσματα νεκροψιών, από θύματα της ασθένειας ηλικίας 32 έως 90 ετών. Πολλές από τις πρώτες εκτιμήσεις των επιστημόνων φάνηκαν να επιβεβαιώνονται, άλλες όμως διαψεύστηκαν, ενώ δεν έλειψαν και οι εκπλήξεις της νέας ασθένειας που έχει κοστίσει ήδη τη ζωή σε περισσότερους από μισό εκατομμύριο ανθρώπους σε όλο τον κόσμο.\nΗ διαδικασία της νεκροψίας είναι ιδιαίτερα δύσκολη στην περίπτωση του κοροναϊού, αφού προκειμένου να προστατευτούν οι ιατροδικαστές, και να μην απελευθερωθεί ιικό φορτίο στον αέρα, γίνεται χρήση ειδικών εργαλείων για τη συλλογή των οργάνων, τα οποία στη συνέχεια εμβαπτίζονται επί σειρά εβδομάδων σε απολυμαντικό διάλυμα.\nΤα ευρήματα έχουν διασταυρωθεί και από άλλες έρευνες, ενώ δημοσίευση στο eClinical Medicine του Lancet τον περασμένο μήνα εντόπισε μη φυσιολογικές θρομβώσεις στην καρδιά, τα νεφρά, το ήπαρ και τους πνεύμονες επτά ασθενών. Οι συγγραφείς πιστεύουν ότι η πολυοργανική ανεπάρκεια που παρουσιάζουν ορισμένοι ασθενείς κοροναϊού ενδέχεται να οφείλεται σε αυτό το φαινόμενο.\nΜαζί της συμφωνεί και ο Βάντερ Χάιντε, ο οποίος συμπληρώνει ότι αν και έχει κάνει νεκροψία σε ασθενείς που πέθαναν μετά από καρδιακή ανακοπή, οι βλάβες που εντόπισε ήταν κυρίως στους πνεύμονες και όχι στην καρδιά τους.\nΥΓΕΙΑ, ΚΟΡΟΝΟΙΟΣ, ΝΕΚΡΟΨΙΕΣ


Σε μία ευρύτερη αμυντική συμφωνία προχωρούν Ελλάδα και Γαλλία, που συντονίζουν τις ενέργειες τους με το βλέμμα στραμμένο στην Ανατολική Μεσόγειο. Η συμφωνία που πρόκειται να ανακοινωθεί σήμερα Τρίτη 28 Σεπτεμβρίου, εστιάζει στην ενίσχυση της δύναμης του πολεμικού ναυτικού αλλά παράλληλα θα περιλαμβάνει και ρήτρα αμοιβαίας αμυντικής συνδρομής (που θα ενεργοποιείται αν μια χώρα απειληθεί ή προκληθεί).\nΑλλάζουν οι συσχετισμοί στην Ανατολική Μεσόγειο – Belhara και GoWind για το Πολεμικό Ναυτικό\nΟυσιαστικά πρόκειται για μία συμφωνία με ευρύτερες πολιτικές και διπλωματικές προεκτάσεις, που αποτελεί ανάχωμα στην εντεινόμενη τουρκική προκλητικότητα. Υπενθυμίζεται πως είχε προηγηθεί η συμφωνία για την προμήθεια από τη Γαλλία μαχητικών τύπου Rafale, ενώ το επόμενο διάστημα οι δύο χώρες αναμένεται να εντατικοποιήσουν τις κοινές ασκήσεις στην περιοχή\nΟι αποφάσεις αυτές συνδέονται με ευρύτερες κινήσεις που γίνονται στη γεωπολιτική σκακιέρα. Δεδομένο είναι πως Ελλάδα και Γαλλία έχουν μια κοινή οπτική για τα τεκταινόμενα στην Ανατολική Μεσόγειο, ενώ και στο εσωτερικό της Ε.Ε. έχουν κοινές απόψεις για θέματα όπως η ευρωπαϊκή κοινή άμυνα. Την ίδια στιγμή η στρατηγική συμμαχία των ΗΠΑ με την Αυστραλία και τη Μεγάλη Βρετανία- που θεωρείται ένα μικρό ΝΑΤΟ- εκτιμάται πως μπορεί να λειτουργήσει και ως επιταχυντής εξελίξεων.\nΟι τελευταίες «πινελιές» στη συμφωνία των δυο χωρών μπήκαν χθες σε δείπνο εργασίας του πρωθυπουργού Κυριάκου Μητσοτάκη και του Γάλλου προέδρου Εμανουέλ Μακρόν. Οι ανακοινώσεις θα γίνουν από τους δύο ηγέτες σήμερα το πρωί, ενώ να σημειωθεί πως στη γαλλική πρωτεύουσα μεταβαίνουν οι υπουργοί Εξωτερικών Νίκος Δένδιας και Άμυνας Νίκος Παναγιωτόπουλος.\nΣύμφωνα με πληροφορίες η συμφωνία θα αφορά τρεις φρεγάτες Belharra με τη δυνατότητα απόκτησης ακόμα μιας, ενώ το πακέτο θα περιλαμβάνει και το σύνολο των οπλικών συστημάτων που μπορούν να φέρουν. Επίσης περιλαμβάνονται τρεις γαλλικές κορβέτες Gowind , για τις οποίες αναμένεται η αξιοποίηση ελληνικών ναυπηγείων. Παράλληλα προωθείται η αναβάθμιση των τεσσάρων φρεγατών ΜΕΚΟ.\nΤο συνολικό κόστος εκτιμάται πως φτάνει τα 5 δισεκατομμύρια ευρώ, ενώ στη συμφωνία θα περιλαμβάνεται και το χρονοδιάγραμμα παράδοσης (οι δύο πρώτες φρεγάτες αναμένεται να φτάσουν το 2025). Να σημειωθεί πως πρόκειται για όπλα που δεν διαθέτει η Άγκυρα και ούτε πρόκειται να αποκτήσει, καθώς υπάρχουν ρήτρες στη συμφωνία που υπογράφεται με τη Γαλλία.\nΟ ρόλος της AUKUS\nΤις εξελίξεις επιτάχυνε από ότι φαίνεται και η στρατηγική συμμαχία των ΗΠΑ με την Αυστραλία και τη Μεγάλη Βρετανία (η αποκαλούμενη AUKUS). Είναι γνωστό πως το Παρίσι έχασε ένα μεγάλο συμβόλαιο για την πώληση υποβρυχίων στην Αυστραλία, το οποίο ξεπερνούσε τα 50 δισεκατομμύρια ευρώ. Επομένως επικεντρώθηκε στη συμφωνία με την Ελλάδα και μάλιστα κατέθεσε βελτιωμένη πρόταση, η οποία έγινε αποδεκτή.\nΟ πρωθυπουργός χθες σημείωσε σε συνέντευξη στην ΕΡΤ πως «δεν έχω διάθεση να μπω σε κούρσα εξοπλισμών με την Τουρκία» αλλά υπογράμμισε ότι θα παραδώσει Ένοπλες Δυνάμεις πολύ πιο ισχυρές από αυτές που παρέλαβε. Παράλληλα μίλησε για μια ουσιαστική εμβάθυνση της στρατηγικής συνεργασίας Ελλάδας – Γαλλίας.\nΝα σημειωθεί πως πριν από την επίσκεψη του Κυριάκου Μητσοτάκη στο Παρίσι είχαν προηγηθεί δύο ακόμα συναντήσεις με τον Εμανουέλ Μακρόν. Η πρώτη συνάντηση έγινε στη Μασσαλία, στο Συνέδριο της Διεθνούς Ένωσης για την Προστασία της Φύσης με αφορμή την γαλλική πρωτοβουλία «Μεσόγειος, υποδειγματική θάλασσα έως το 2030». Ακολούθησε η επίσκεψη του Γάλλου προέδρου στην Αθήνα για τη Σύνοδο Κορυφής των μεσογειακών κρατών EUMED 9, η οποία μάλιστα είχε γίνει μία μόλις ημέρα μετά τις ανακοινώσεις για την AUKUS.\nΕντείνονται οι συζητήσεις για νέα αμυντική συμφωνία Ελλάδας – ΗΠΑ\nΣτο μεταξύ στα μέσα Οκτωβρίου ο υπουργός Εξωτερικών Νίκος Δένδιας ετοιμάζεται να μεταβεί στις ΗΠΑ, όπου θα συζητηθεί η νέα αμυντική συμφωνία μεταξύ των δύο χωρών και θα αποσαφηνιστεί η διάρκεια της. Να σημειωθεί πως χθες ο Νίκος Δένδιας είχε συνάντηση με τον πρέσβη των ΗΠΑ Τζέφρι Πάιατ και η συζήτηση επικεντρώθηκε σε ζητήματα στρατηγικού διαλόγου ανάμεσα στις δύο χώρες.\nΤην ίδια στιγμή η Τουρκία αναζητά συμμάχους στη διεθνή σκηνή, χωρίς ωστόσο να βλέπει… λευκό καπνό. Το ταξίδι του Τούρκου προέδρου στην Αμερική Ρετζέπ Ταγίπ Ερντογάν δεν απέδωσε καρπούς, ενώ δεν επετεύχθη ραντεβού με τον πρόεδρο των ΗΠΑ Τζο Μπάιντεν. Πλέον ο Ρετζέπ Ταγίπ Ερντογάν ετοιμάζεται για τη Μόσχα, όπου αναμένεται να συζητήσει την απόκτηση και νέου πακέτου S- 400.\nΠάντως η Άγκυρα είναι αποφασισμένη να συνεχίσει το δρόμο των προκλήσεων, ενώ στη σκληρή γραμμή εμμένει και ο Τουρκοκύπριος ηγέτες Ερσίν Τατάρ. Είναι χαρακτηριστικό πως προσερχόμενος στην άτυπη τριμερή – με τον γενικό γραμματέα του ΟΗΕ Αντόνιο Γκουτέρες και τον πρόεδρο της Κυπριακής Δημοκρατίας Νίκο Αναστασιάδη- επανέφερε την εμπρηστική ρητορική περί δύο κρατών στο νησί.


8 υπέροχες ιδέες για να πετύχεις Boho διακόσμηση στο μπαλκόνι σου 8 υπέροχες ιδέες για να πετύχεις Boho διακόσμηση στο μπαλκόνι σου\nΑρχική Όλα για το Σπίτι Εξωτερικοί Χώροι 8 υπέροχες ιδέες για να πετύχεις Boho διακόσμηση στο μπαλκόνι σου\n8 υπέροχες ιδέες για να πετύχεις Boho διακόσμηση στο μπαλκόνι σου\nΤο bohemian είναι ένα στυλ, εμπλουτισμένο σε φωτεινά χρώματα όπως της άνοιξης και του καλοκαιριού. Με δυο λόγια, είναι χρώματα και cozy ατμόσφαιρα. Υπάρχουν πολλές ιδέες για bohemian διακόσμηση στο μπαλκόνι που μπορείς να συνδυάσεις.\nΜπορείς να διακοσμήσεις και να μετατρέψεις το μπαλκόνι σου σε ένα κομψό, bohemian χώρο, ιδανικό για να χαλαρώνεις, να απολαμβάνεις τον πρωινό σου καφέ και να αντλείς τη θετική ενέργεια που χρειάζεσαι στην κάθε σου μέρα.\nΤο bohemian στυλ, δεν είναι κάτι απόλυτο. Μπορείς να το προσαρμόσεις στα δικά σου γούστα προσθέτοντας τα δικά σου στοιχεία. Αυτό που πρέπει να έχεις στο μυαλό σου είναι, η θετική ενέργεια και οι φυσικές υφές. Επομένως, εμπνεύσου και μετάτρεψε απλώς τη διάθεση του χώρου σου.\n1. Χρησιμοποίησε φυσικά υλικά!\nΤο bohemian στυλ χρειάζεται φυσικές υφές, όπως είναι το ξύλο. Μια ιδέα είναι να βάλεις ένα ξύλινο πλαίσιο στο μπαλκόνι είτε για σκοπούς ιδιωτικότητας ή για προστασία από τον ήλιο ή και ακόμη για απλά διακοσμητικό σκοπό. Είναι αναμφισβήτητα ένα στοιχείο που θα κάνει αυτόματα το χώρο σου πιο θερμό – cozy.\n2. Ξηρά φυτά για διακόσμηση και bohemian διάθεση!\nΧρησιμοποίησε υλικά και στοιχεία που θα κάνουν το χώρο σου πιο φυσικό. Μια ιδέα είναι όπως θα δεις και πιο πάνω, ένα ξηρό κλαδί μέσα σε ένα γυάλινο βάζο, δηλαδή ένας συνδυασμός από ένα φυσικό αδιάφορο αρχικά στοιχείο, μέσα ένα όμορφο βάζο, στο τέλος δημιουργεί ένα ιδιαίτερο αποτέλεσμα. Επίσης, πολύ όμορφα είναι τα αποξηραμένα λουλούδια που θα φέρουν και χρώμα.\n3. Τα έπιπλα Ρατάν για τη διακόσμηση στο μπαλκόνι!\nΤα έπιπλα ρατάν είναι μια πολύ καλή επιλογή για να μετατρέψεις το μπαλκόνι σου σε ένα όμορφο bohemian σημείο διαφυγής. Έχουν την ευελιξία να ταιριάζουν σε διάφορα στυλ, όπως, σε ουδέτερη διακόσμηση, σε κάτι κομψό και πολυτελές ή και σε κάτι τολμηρό.\n4. Εξοικονόμησε έξυπνα χώρο και διακόσμησε την ίδια ώρα το μπαλκόνι σου!\nΠως αυτό θα σε βοηθήσει. Θα μεγιστοποιήσεις το μπαλκόνι σου, εφόσον το καθιστικό σου θα είναι ταυτόχρονα και χώρος αποθήκευσης. Θα μπορείς να φυλάξεις τα ριχτάρια, τα μαξιλάρια σου και ότι άλλο θες. Μια άλλη λύση εξοικονόμησης χώρου είναι να βάλεις τα φυτά σου να κρέμονται από τον τοίχο, ούτως ώστε να εξοικονομήσεις χώρο, κάτι που αισθητικά είναι πολύ ιδιαίτερο και όμορφο.\n5. Τόλμησε να βάλεις αιώρα!\nΓιατί όχι? Ένα cozy και bohemian μπαλκόνι στο μυαλό σου πρέπει να σημαίνει έναν ευχάριστο θετικό χώρο που θα χαλαρώνεις. Τόλμησε να προσθέσεις μα αιώρα στο μπαλκόνι σου για την έξτρα πινελιά χαλάρωσης. Σημαντικό είναι να επιλέξεις με προσοχή τα χρώματα ή τα μοτίβα στο σχέδιο ούτως ώστε να αποφύγεις ένα οπτικά κουραστικό αποτέλεσμα.\n6. Εκμεταλλεύσου τη διακόσμηση στον τοίχο!\nΟ συνδυασμός του ξύλου με τα συγκεκριμένα λαμπάκια φωτισμού και τα φυτά φέρνουν ακριβώς τη “Χίπι” ονειρική ατμόσφαιρα με τη χαλαρή και θετική της ενέργεια. Επίσης, δημιουργεί αυτή τη ρομαντική διάθεση, που είναι ιδανική για να χαλαρώσεις είτε μόνος σου ή με παρέα. Εννοείτε την εικόνα αυτή θα τη συμπληρώσεις με τα χρώματα των μαξιλαριών, το χαλί και με τα διακοσμητικά που θα φέρουν όλη αυτή την αρμονία.\n7. Η ποικιλία φυτών!\nΗ ποικιλία που μπορείς να επιλέξεις στα φυτά τα οποία θα βάλεις στο μπαλκόνι είναι από τα πιο όμορφα και σημαντικά στοιχεία σε μια bohemian διακόσμηση. Πέρα από τις πρασινάδες, πρόσθεσε και λουλούδια που θα προσφέρουν χρώματα αλλά και άρωμα στο μπαλκόνι σου.\n8. Μοτίβα και γήινα χρώματα!\nΠαίξε με μοτίβα και τα γήινα χρώματα για να πετύχεις ένα κομψό και bohemian αποτέλεσμα, όπως είναι το πορτοκαλί, το χρώμα του πηλού, το μπεζ. Αυτά τα χρώματα θα δέσουν πολύ όμορφα με τα φυτά σου και θα φέρουν αυτό το φυσικό ονειρικό αποτέλεσμα της bohemian κουλτούρας. Σε όλα αυτά, τα κεριά σε διάφορα σχήματα, σε διάφορες τοποθεσίες, είτε ψηλά ή στο δάπεδο προσθέτουν χαρακτήρα και ρομαντική διάθεση.\nΠροηγούμενο άρθροΓιώργος Κοψιδάς: «Μετά τις 17 ημέρες βαριέμαι απίστευτα εύκολα στις σχέσεις μου»\nΕπόμενο άρθροΝαταλία Δραγούμη: «Ξαφνικά, εκεί που καθόμουν με τους γονείς μου, βλέπω δύο τρεις φορές το στήθος μου»


Dj Antonios (Wedding Dj in Santorini) : Ελλάδα «ψηφίζουν» οι σέρβοι τουρίστες.\nΕλλάδα «ψηφίζουν» οι σέρβοι τουρίστες.\nΤην Ελλάδα επιλέγει για τις διακοπές του το 70% των σέρβων τουριστών, σύμφωνα με τα αποτελέσματα δημοσκόπησης της Ένωσης Ταξιδιωτικών Πρακτορείων Σερβίας (YUTA).\nΤην ίδια ώρα, αύξηση 20% καταγράφει, μέχρι στιγμής, η πώληση τουριστικών πακέτων στη Σερβία για το φετινό καλοκαίρι. Xαρακτηριστικό είναι ότι σε πολλά τουριστικά γραφεία έχουν εξαντληθεί τα φθηνά τουριστικά πακέτα για την Ελλάδα, κατά τους μήνες χαμηλής ζήτησης (Μάιο και Ιούνιο), ενώ σε άλλα πρακτορεία έχουν μείνει ελάχιστα τουριστικά πακέτα για τους ελληνικούς προορισμούς και για τους μήνες Ιούλιο και Αύγουστο.\nΠηγή: Ελλάδα «ψηφίζουν» οι σέρβοι τουρίστες - Ελληνικά Ξενοδοχεία - Τουρισμός - Πολιτισμός - ΞΕΕ


Ψήφισμα Δημοτικού Συμβουλίου Λαυρεωτικής για την διαθεσιμότητα και εν συνεχεία απόλυση εργαζομένων των δήμων. – neaonline\nΨήφισμα Δημοτικού Συμβουλίου Λαυρεωτικής για την διαθεσιμότητα και εν συνεχεία απόλυση εργαζομένων των δήμων.\nΤο Δημοτικό Συμβούλιο του Δήμου Λαυρεωτικής, κατά την Συνεδρίασή του στις 9-7-2013, εξέδωσε ομόφωνα το κάτωθι ψήφισμα:\nΤο Δημοτικό Συμβούλιο καταγγέλει και καταδικάζει κατηγορηματικά τις πρόσφατες αιφνιδιαστικές κυβερνητικές εξαγγελίες για την διαθεσιμότητα και εν συνεχεία απόλυση 7.000 συνολικά εργαζομένων στους Δήμους, με πρώτους τους 2.500 σχολικούς φύλακες και τους 3.000 εργαζόμενους στην Δημοτική αστυνομία.\nΟι Οργανισμοί Τοπικής Αυτοδιοίκησης, αντιμετωπίζουν εδώ και 3 χρόνια μια πρωτοφανή επίθεση από το κεντρικό κράτος.\nΗ συνεχής υποβάθμιση του θεσμού και η συσσώρευση προβλημάτων οδηγούν στην απόλυτη ασφυξία τις δημοτικές υπηρεσίες.\nΟι τελευταίες αποφάσεις της Κυβέρνησης καταργούν ολόκληρους τομείς και υπηρεσίες.\nΗ μείωση της κρατικής επιχορήγησης κατά 60% από το 2009 μέχρι σήμερα, η συστηματική υποβάθμιση του καταστατικού ρόλου των αιρετών, η κατευθυνόμενη δυσφήμιση των αυτοδιοικητικών θεσμών, κλιμακώνονται με την συνεχή πίεση για απολύσεις – διαθεσιμότητες εργαζομένων στο χώρο.\nΗ κυβερνητική πολιτική, που μόνο το δημόσιο συμφέρον δεν εξυπηρετεί, οδηγεί τους Δήμους σε κλείσιμο και στην υποβάθμιση της ποιότητας ζωής και της εξυπηρέτησης των πολιτών.\nΗ συνέχιση της ίδιας πολιτικής οδηγεί μαθηματικά τους Δήμους σε αδυναμία εκπλήρωσης βασικών τους υποχρεώσεων και θα έχει σαν αποτέλεσμα την αναστολή της λειτουργίας των υπηρεσιών τους.\nΣτον Δήμο Λαυρεωτικής δεν υπάρχει πλεονάζον προσωπικό, αντίθετα υπάρχουν σοβαρές ελλείψεις λόγω των συνεχών συνταξιοδοτήσεων και του παγώματος των προσλήψεων.\nΌλοι οι εργαζόμενοι στον Δήμο Λαυρεωτικής και στα Νομικά Πρόσωπα Δημοσίου & Ιδιωτικού Δικαίου αυτού, είναι αναγκαίοι και πολύτιμοι συνεργάτες για την συντέλεση του κοινωνικού και αναπτυξιακού έργου του Δήμου.\nΕκφράζουμε την απόλυτη αντίθεση μας στην κατάργηση της Δημοτικής Αστυνομίας και των Σχολικών Φυλάκων, στην μεθόδευση απόλυσης των εργαζομένων που παραμένουν στις θέσεις τους με προσωρινές αποφάσεις της Δικαιοσύνης, αλλά και σε κάθε άλλη φημολογούμενη από καιρό κατάργηση δομών και λειτουργιών των Δήμων, είτε αυτές αφορούν την κοινωνική πολιτική, είτε τον Πολιτισμό και τον Αθλητισμό στις τοπικές κοινωνίες, είτε την εξυπηρέτηση του πολίτη. Ο ρόλος όλων των λειτουργιών της Αυτοδιοίκησης είναι αναντικατάστατος. Μάλιστα μέσα στις σημερινές δύσκολες συνθήκες οι δομές της Αυτοδιοίκησης αποτελούν το τελευταίο καταφύγιο των πολιτών μπροστά στη διάλυση υπηρεσιών και λειτουργιών του κεντρικού κράτους.\nΚαταδικάζουμε αυτούς που υποστηρίζουν «να απολυθούν εργαζόμενοι των Ο.Τ.Α., για να μην απολυθούν εκπαιδευτικοί», που θυμίζει αντίστοιχες περσινές τραγελαφικές δηλώσεις Υπουργών, όπως «να κοπούν πόροι από τους Δήμους, για να μην κοπούν από τα προνοιακά επιδόματα». Αν δεχθούμε τέτοιες λογικές ως κοινωνία, αύριο θα μας πουν να απολυθούν εκπαιδευτικοί, για να μην απολυθούν γιατροί, μεθαύριο να απολυθούν γιατροί, για να μην διαλυθούν οι Ένοπλες Δυνάμεις. Στο τέλος αυτού του ατελείωτου κατήφορου υπάρχει μόνον ο πάτος, η πλήρης διάλυση κάθε έννοιας δημόσιου τομέα, πρόνοιας και προστασίας των πολιτών.\nΖητάμε από την Κ.Ε.Δ.Ε. να προχωρήσει σε σύγκληση Έκτακτου Συνεδρίου, λαμβάνοντας μέτρα δυναμικότερων κινητοποιήσεων, διεκδικώντας μια συνολική αποφασιστική στάση της Αυτοδιοίκησης, για να ανακοπεί η πορεία διάλυσης των υπηρεσιών και λειτουργιών των Δήμων, αφού η αποδοχή ενός διαρκούς συμβιβασμού, είναι μία πολιτική επιλογή που οδηγεί στην απαξίωση και στην τελική διάλυση, τον Δημοκρατικό Λαϊκό θεσμό της Τοπικής Αυτοδιοίκησης.\nΣυντάκτης valiαmixaelΔημοσιεύτηκε την Ιουλίου 13, 2013 Format GalleryΚατηγορίες ΛαυρεωτικήΕτικέτες Ψήφισμα Δημοτικού Συμβουλίου Λαυρεωτικής για την διαθεσιμότητα και εν συνεχεία απόλυση εργαζομένων των δήμ�\nΠροηγούμενο Previous post: Η Ινδία δε μπορεί να ελέγξει τα ανώνυμα γενόσημα που παράγει\nΕπόμενη Next post: Τα πρωτοσέλιδα της Κυριακής 14 Ιουλίου 2013


Διαφάνι: Το μικρό, γραφικό ψαροχώρι της Καρπάθου | BriefingNews\n11 Ιουλίου 2020 - 19:55\nΤελευταία τροποποίηση στις 11 Ιουλίου, 2020 - 19:55\nΜπορεί οι περισσότεροι να γνωρίζουν το τηλεοπτικό Διαφάνι, το χωριό που στήθηκε εξ ολοκλήρου για τις ανάγκες των γυρισμάτων της επιτυχημένης τηλεοπτικής σειράς του ΑΝΤ1 «Άγριες Μέλισσες», ωστόσο το πραγματικό Διαφάνι βρίσκεται στην ουσία πολύ μακριά από το τηλεοπτικό.\nΠρόκειται για ένα μικρό, γραφικό ψαροχώρι της Καρπάθου, που συναντάται στο βορειοδυτικό τμήμα του ακριτικού νησιού. Ένας υπέροχος και γαλήνιος τόπος, επίνειο του παραδοσιακού και ιστορικού χωριού Όλυμπος, ένα μέρος μητριαρχικό όπου το πάνω χέρι έχουν οι γυναίκες.\nΤο Διαφάνι, λοιπόν, είναι ένα ήσυχο μέρος με υπέροχο περιβάλλον και απλούς αλλά φιλόξενους ανθρώπους. Λιγοστά ταβερνάκια κατά μήκος της παραλίας του προσφέρουν νόστιμους μεζέδες με ολόφρεσκα ψαράκια, σημείο αναφοράς για την ντόπια κουζίνα.\nΤο χωριό διαθέτει δύο παραλίες, την ομώνυμη με αυτό και τη Βανάντα, οι οποίες φημίζονται για τα κρυστάλλινα, πεντακάθαρα νερά τους.\nΤο δεύτερο λιμάνι του νησιού προσεγγίζεται από θαλάσσης με καΐκι από την Κάρπαθο ή οδικώς, διανύοντας μια απόσταση 70 χλμ. από την πρωτεύουσα του νησιού.\nΣύμφωνα με αρχαιολογικά ευρήματα της περιοχής, όπως ένας μυκηναϊκός τάφος, η περιοχή κατοικείται από τα αρχαία χρόνια. Μάλιστα, κάποια από αυτά τα ευρύηματα φυλάσσονται στο Βρετανικό Μουσείο.


Η «ΔΡΑΜΑΤΙΚΗ ΣΧΟΛΗ» ΤΟΥ ΧΟΤ ΣΠΟΤ ΣΤΗΝ ΜΟΡΙΑ ΤΗΣ ΛΕΣΒΟΥ\nΜια γνωστή δημοσιογράφος, η Lauren Southern …θέλοντας να καλύψει την κατάσταση στο χοτ σποτ της Λέσβου, έστειλε ινκόγκνιτο δικό της άνθρωπο για να μπορέσει να δει τι ακριβώς συμβαίνει με τις υποτιθέμενες άθλιες συνθήκες των μεταναστών στο χοτ σποτ.\nΕκεί ο φίλος της και συνεργάτης της που κινούντανε/κινούταν με κρυφή κάμερα γνωρίστηκε με μια Ευρωπαία συνδικαλίστρια δικηγόρο Ariel Ricker που επίσης βρισκόταν εκεί για να ερευνήσει τις συνθήκες διαβίωσης των μεταναστών.\nΑυτή τότε του αποκάλυψε ότι εδώ πέρα παίζεται με την βοήθεια των διάφορων ΜΚΟ ένα μεγάλο θέατρο έτσι ώστε να φαίνεται και να προβάλλεται σε όλη την Ευρώπη ότι οι συνθήκες διαβίωσης είναι δραματικές και ότι οι μετανάστες λιμοκτονούν.\nΣτην πραγματικότητα τα πράγματα δεν είναι καθόλου έτσι. Μαθαίνουν στους λαθρο να προσποιούνται ότι είναι χριστιανοί ενώ είναι μουσουλμάνοι και να λένε ότι διώχτηκαν για την πίστη τους από την Τουρκία και τώρα ζητούν άσυλο στην χριστιανική Ευρώπη.\nΗ κατάσταση είναι τόσο γελοία καθώς τους μαθαίνουν να κλαίνε να εμφανίζονται διωγμένοι και κατατρεγμένοι.\nΌλη αυτή η ιστορία δείχνει πως εκεί έχει δημιουργηθεί ένα μεγάλο θέατρο, ουσιαστικά μια δραματική σχολή που παρουσιάζει το μεγάλο δράμα αυτών των ανθρώπων το οποίο όμως δεν είναι στην ουσία δράμα αλλά μια μεγάλη απάτη ενάντια των ευρωπαϊκών λαών.\nΗ συγκεκαλυμμένη κάλυψη της Καναδέζας δημοσιογράφου Lauren Southern, δείχνει πώς οι μουσουλμάνοι μετανάστες διδάσκονται από βοηθούς να ψεύδονται και να προσποιούνται ότι είναι χριστιανοί για το φερόμενο τραύμα τους, προκειμένου να αποκτήσουν καθεστώς ασύλου στην Ευρώπη.\nΟ Ariel Ricker, διευθυντής των Advocates Abroad, μια ομάδα νομικών εμπειρογνωμόνων που υποστηρίζουν τους αιτούντες άσυλο, παραδέχεται ότι «είναι θέατρο».\nΣε ένα μέρος του βιντεοκασέτας που τραβήχτηκε στην Ελλάδα, ο Ράκερ μιλάει για μια ιστορία σχετικά με τον τρόπο εκπαίδευσης των αιτούντων άσυλο.\n«Τον Δεκέμβριο του 2017, απειλήθηκα στη Σμύρνη επειδή είμαι χριστιανός. Το αφεντικό μου και οι φίλοι του μου επιτέθηκαν με το να φύγω από την εκκλησία. «[…] Και στη συνέχεια τα αντικείμενα κρατούνται στην κάμερα. «Αυτή είναι η Βίβλος που ήθελαν να σχίσουν … αυτός είναι ο σταυρός που ήθελαν να πάρουν από μένα … »\nΤην έρευνα της Lauren Southern φυσικά κάποιοι έσπευσαν να την κατακρίνουν και να βγάλουν την έρευνα ψευδής . Δυστυχώς όμως όσο και αν προσπαθούνε κάποιοι συστηματικοί , να αποδείξουν ότι όλα είναι ψέματα, κάποιος μπορεί απλά να επισκεφτεί το νησί και να δει την αλήθεια με τα μάτια του.\nErwischt! NGOs bringen Flüchtlingen das Schauspielern bei / NGOs teaching migrants to lie\nΚαι ιδού η προπαγάνδα ότι τους έχουμε εδώ στην Ελλάδα τους λαθρο σε άθλιες συνθήκες.\nEveryone is welcome in Greece\nΥπέγραψαν οι μασόνοι της Ευρώπης να κάνουν κέντρα ειδικά στην Αφρική στα οποία μπορούν να απευθύνονται όποιοι ενδιαφέρονται να έρθουν στην Ευρώπη. Και έτσι θα έρχονται πλέον κατά χιλιάδες και νομικά καλυμμένοι για να μας αποτελειώσουν.\n7 thoughts on “Η «ΔΡΑΜΑΤΙΚΗ ΣΧΟΛΗ» ΤΟΥ ΧΟΤ ΣΠΟΤ ΣΤΗΝ ΜΟΡΙΑ ΤΗΣ ΛΕΣΒΟΥ”\nΤο συγκεκριμένο άρθρο περιγράφει την πραγματικότητα την οποία κρύβουν εσκεμμένα.\n15 Νοεμβρίου 2018 at 13:48\nΒρε αντε μου στον διάολο. Αν ζουν μεσα στην βρωμια ειναι γιατι το θελουν. Θα μπορούσαν να καθαρίσουν τους χώρους τους αντι να κάθονται και να τα ξύνουν ολη μερα. Αι στον διάολο λοιπον. Ειχαν και στα κάτςικοχωριά απο οπου ερχονται καθαρίστριες και υπηρετριες;; Ποιος περιμενουν να καθαρίσει;;; Οι φαντάροι μας;;; Η να τους στέλνουμε συνεργεία καθαρισμού;;; Ποτε οι Ελληνες πήγαν κάπου και έζησαν σε τετοιες συνθηκες. Άντρες και γυναικες θα ειχαν ανασκουμπωθεί και θα έπιαναν σκούπα και φαράσι και θα καθάριζαν. Αυτοι ετςι έμαθαν, ετςι ζουν. Και να τους τα καθαρίσει καποιος, σε λίγες μερες παλι ετςι θα ειναι ο χωρος τους. Αν δεν τους αρεσει ας γυριςουν στις πατρίδες τους. Δεν τους καλέσαμε, δεν τους θελουμε, δεν τους χρωςταμε τιποτα. Απο τις απαιτήσεις τους και μονο καταλαβαίνουμε τι ανθρωπους βάλαμε στην πατριδα μας. Αν ειναι δυνατόν να πας κάπου ακαλεστος να ζητας φιλοξενία και βοηθεια και να εχεις και απαιτήσεις απο πάνω. Οι γυναικες τους τι κανουν;;; Γιατι δεν καθαρίζουν;;; Γιατι πολυ απλα, ετςι έμαθαν να ζουν. Ειναι τεμπέληδες και άχρηστοι οι περισσοτεροι. Οσοι δεν ειναι, δεν ερχονται εδω για τζαμπα φαΐ και επιδόματα. Κάθονται στις πατρίδες τους ΔΟΥΛΕΥΟΥΝ και ειναι κύριοι.\n15 Νοεμβρίου 2018 at 13:52\nουγκανοι σπυλεανθρωποι που ο συριζα οπου τους λατρευει μας τους φορτωσε με τις ευλογιες φυσικα ανεγγεφαλων πουτους ψηφισαν !!! ο τσιπρας αν ειπε μιαν αληθεια που την επραξε ηταν οτι θα μας γεμισει με ουγκανια λυσασμενα για φαι κι για γ@#@#!@\n15 Νοεμβρίου 2018 at 18:40\nsimfono apolita me thn Hlektra, autoi oi anthropoi adelfia prepei na einai ta miara ethnoi pou eipan oi Agioi mas\netsi traganizoun ta panta politikoi me lathrometanastes to bios mas ki emis mpeeeeeeeeeee\n15 Νοεμβρίου 2018 at 18:28\n15 Νοεμβρίου 2018 at 18:37\nΑν ζητούν άσυλο και αν λένε ψέμματα ότι είναι χριστιανοί για να περάσουν στην χριστιανική ευρώπη..υπάρχει ο τρόπος,και είναι πολύ απλός για να αποδείξουν οτι είναι χριστιανοί…δώστε τους να φάνε γουρούνι. Αμ πως!!!!\n15 Νοεμβρίου 2018 at 19:44


Για να φτιάξεις τα μαξιλαράκια για καρφίτσες θα χρειαστείς:\n– Ύφασμα κατά προτίμηση λεπτό βαμβακερό\n– Τσόχα σε χρώμα που να ταιριάζει με το ύφασμά σου\n– Τα ραφτικά σου (καρφίτσες, βελόνες, κλωστή, σαπουνάκι κτλ)\n– Γέμισμα που βάζουμε σε μαξιλάρια κτλ\n– Στρογγυλό πατρόν (μπορεί να είναι ακόμη και πιάτο). Θα υπολογίσεις οτι από το πατρόν σου το μαξιλαράκι θα βγεί περίπου στο μισό.\nΤι κάνεις μετά; Είναι απλό!\nΚόβεις το ύφασμα με βάση το πατρόν σου. Γυρίζεις τις άκρες προς τα μέσα και με τη βελόνα και την κλωστή σου περνάς με απλή βελονιά και σουρώνεις όπως στη φωτογραφία. Γεμίζεις. Σουρώνεις κι άλλο μέχρι να κλείσει το μαξιλαράκι σου και σταθεροποιείς. Προσθέτεις το καπάκι από τσόχα. Στερεώνεις με βελόνα κεντήματος (μυτερή) και νήμα κεντήματος και κάνεις θηλιές εξωτερικά για να γίνει το μαξιλαράκι σου σαν κολοκύθα. Στερεώνεις και με βελονιά ξανά το καπάκι επάνω στο μαξιλαράκι και είναι έτοιμο!\nΕάν οι οδηγίες μας δεν είναι κατανοητές προτείνουμε να ακολουθήσεις τις εικόνες και τις οδηγίες στο άρθρο του Purl Bee. Σίγουρα θα τις βρεις πολύ κατατοπιστικές.\nΜπορείς να βάλεις τις καρφίτσες σου και να καμαρώσεις!\nαρχάριος, βελόνα, καρφίτσες, κλωστή, μάθε πως, μαξιλαράκι, ραπτική, ύφασμα\n3 σχόλια στο άρθρο “Μαξιλαράκι για καρφίτσες”\n10 Νοεμβρίου 2011 στις 7:34 μμ\nΙδεα: Μπορεις να κανεις ενα απλο μαξιλαρακι (αν ειναι μικρο μπορεις να χρησιμοποιησεις για γεμισμα παλια βατα απο ρούχα) και να το κολλήσεις με πιστόλι σιλικόνης εξω απο το κουτί με τα ραπτικά σου, σε σημείο που βολέυει…\n10 Νοεμβρίου 2011 στις 4:21 μμ\nbravo koritsia sunexiste eythxos poy exoyme kai esas suxarhthria euxaristv nora\n8 Νοεμβρίου 2011 στις 5:32 μμ\nΚΟΡΙΤΣΙΑ, ΓΕΙΑ ΣΑΣ, ΣΑΣ ΠΑΡΑΚΟΛΟΥΘΩ ΑΡΚΕΤΟ ΚΑΙΡΟ ΑΛΛΑ ΣΗΜΕΡΑ ΑΠΟΦΑΣΙΣΑ ΝΑ ΣΑΣ ΓΡΑΨΩ…. ΕΦΤΙΑΞΑ ΤΟ ΜΑΞΙΛΑΡΑΚΙ ΤΕΛΕΙΟΟΟΟΟΟ……. ΘΑ ΣΑΣ ΤΟ ΣΤΕΙΛΩ ΕΙΝΑΙ ΤΟ ΑΓΑΠΗΜΕΝΟ ΜΟΥ . ΣΥΝΕΧΙΣΤΕ ΠΕΡΙΜΕΝΟΥΜΕ ΠΟΛΑ ΑΠΟ ΕΣΑΣ ..


Χριστούγεννα στην Ιερά Μητρόπολη Δημητριάδος - ΕΚΚΛΗΣΙΑ ONLINE\nΤρίτη, 25 Δεκεμβρίου 2018 13:19\nΑρχική » ΝΕΑ » Χριστούγεννα στην Ιερά Μητρόπολη Δημητριάδος\nΤην παραμονή της εορτής τελέστηκε ο Μέγας Πανηγυρικός Εσπερινός, χοροστατούντος του Σεβ. Μητροπολίτου Δημητριάδος κ. Ιγνατίου, με την συμμετοχή πολλών Κληρικών μας και πλήθους λαού. Τον Πανηγυρικό της ημέρας κήρυξε ο Αρχιμ. Καλλίνικος Γεωργακόπουλος, Προϊστάμενος του Ι. Ναού Αγίων Κωνσταντίνου και Ελένης Βόλου.\nΑνήμερα της εορτής τελέστηκε πανηγυρική Θεία Λειτουργία, κατά την διάρκεια της οποίας αναγνώσθηκε το Χριστουγεννιάτικο Μήνυμα του Σεβασμιωτάτου.\nΣτο τέλος της Θείας Λειτουργίας, ο Σεβασμιώτατος συνεχάρη τους Κληρικούς μας για την ευλογημένη συμπόρευση, αγάπη και συνεργασία και ευχαρίστησε το πλήθος των πιστών για την λειτουργική παρουσία, παρά το δριμύ ψύχος και τις άσχημες καιρικές συνθήκες.\nΟ κ. Ιγνάτιος ευχήθηκε σε όλους χρόνια πολλά και ευλογημένα και κάλεσε να κάνουμε πρότυπο της ζωής μας τον Χριστό, αναλογιζόμενοι σε κάθε στιγμή του βίου μας το πώς Εκείνος θα ομιλούσε, θα ενεργούσε, θα συμπεριφερόταν, με γνώμονα την αγάπη, την ταπείνωση και την ειρήνη, που με την Γέννησή Του, δίδαξε στον κόσμο.\n3 χρόνια πριν ΜΗΤΡΟΠΟΛΕΙΣ, ΝΕΑΙερά Μητρόπολη Δημητριάδος, Χριστούγεννα\nΧριστουγεννιάτικη Θεία Λειτουργία στην ΕλευθερούποληΧριστούγεννα στην Καλαμάτα (ΦΩΤΟ)\nΣάββατο θα γιορτάσουμε φέτος τα Χριστούγεννα\nΚάλαντα Χριστουγέννων-Πως λέγονται ανά την Ελλάδα